				|

		52014PC0379

			Pasiūlymas EUROPOS PARLAMENTO IR TARYBOS REGLAMENTAS kuriuo dėl deleguotųjų ir įgyvendinimo įgaliojimų priimti tam tikras priemones suteikimo Komisijai iš dalies keičiamas Reglamentas (EB) Nr. 184/2005 dėl mokėjimų balanso, tarptautinės prekybos paslaugomis ir tiesioginių užsienio investicijų Bendrijos statistikos /* COM/2014/0379 final - 2014/0194 (COD) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Sutartyje dėl Europos Sąjungos
veikimo (toliau – SESV) skiriami įgaliojimai, kurie gali būti
deleguoti Komisijai priimti bendro pobūdžio ne teisėkūros
procedūra priimamus aktus, skirtus neesminėms konkretaus
teisėkūros procedūra priimto akto nuostatoms papildyti ar iš
dalies pakeisti, kaip nustatyta SESV 290 straipsnio 1 dalyje (deleguotieji
aktai), ir Komisijai suteikiami įgyvendinimo įgaliojimai priimti
vienodas teisiškai privalomų Sąjungos aktų įgyvendinimo
sąlygas, kaip nustatyta SESV 291 straipsnio 2 dalyje (įgyvendinimo
aktai).
Komisija, atsižvelgdama į 2011 m.
vasario 16 d. Europos Parlamento ir Tarybos reglamentą (ES) Nr. 182/2011,
kuriuo nustatomos valstybių narių vykdomos Komisijos naudojimosi
įgyvendinimo įgaliojimais kontrolės mechanizmų
taisyklės ir bendrieji principai[1],
įsipareigojo[2]
remdamasi Sutartyje nustatytais kriterijais persvarstyti teisėkūros
procedūra priimtus aktus, kuriuose dabar yra nuorodos į reguliavimo
procedūrą su tikrinimu.
Bendras tikslas – iki Parlamento septintosios
kadencijos pabaigos (2014 m. birželio mėn.) iš visų
teisėkūros procedūra priimtų dokumentų pašalinti visas
nuostatas, kuriose yra nuorodos į reguliavimo procedūrą su
tikrinimu.
Derinant 2005 m. sausio 12 d. Europos Parlamento
ir Tarybos reglamentą (EB) Nr. 184/2005 dėl mokėjimų
balanso, tarptautinės prekybos paslaugomis ir tiesioginių užsienio
investicijų Bendrijos statistikos[3]
su naujomis SESV taisyklėmis, tuo reglamentu Komisijai suteikti
įgyvendinimo įgaliojimai turėtų būti įtvirtinti,
suteikiant įgaliojimus Komisijai priimti deleguotuosius ir (arba)
įgyvendinimo aktus.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Konsultuotasi su Makroekonomikos statistikos
srities vadovų grupe, Mokėjimų balanso darbo grupe ir
Mokėjimų balanso komitetu.
Poveikio vertinti nereikėjo.
3.           TEISINIAI PASIŪLYMO
ASPEKTAI
·      Siūlomų veiksmų santrauka
Šiuo pasiūlymu siekiama iš dalies
pakeisti Reglamentą (EB) Nr. 184/2005 ir suderinti jį su
naujomis institucinėmis aplinkybėmis.
Visų pirma šiuo pasiūlymu siekiama
nustatyti, kokie įgaliojimai suteikti Komisijai, ir nustatyti tinkamą
priemonių tvirtinimo naudojantis tais įgaliojimais tvarką.
Siūloma suteikti Komisijai įgaliojimus priimti deleguotuosius
aktus tais atvejais, kai dėl ekonominių ir techninių
pokyčių reikia atnaujinti duomenims keliamus reikalavimus, taip pat
jų pateikimo terminus bei I priede nurodytų duomenų srautų
tikslinimo, tolesnio rengimo ir panaikinimo nuostatas, ir kai reikia atnaujinti
II priede pateiktas apibrėžtis.
Be to, Reglamentui (EB) Nr. 184/2005
įgyvendinti reikia nustatyti vienodas kokybės ataskaitų teikimo
sąlygas. Todėl siūloma suteikti Komisijai įgyvendinimo
įgaliojimus, laikantis Reglamento (ES) Nr. 182/2011 5 straipsnyje nustatytos
nagrinėjimo tvarkos, siekiant priimti bendrus kokybės standartus ir
suderinti kokybės ataskaitų turinį ir periodiškumą.
·      Europos statistikos sistemos supaprastinimas
2009 m. kovo 11 d. Europos Parlamento ir Tarybos reglamente
(EB) Nr. 223/2009 dėl Europos statistikos[4] Europos statistikos
sistema (ESS) apibrėžiama kaip Sąjungos statistikos institucijos, tai
yra Komisijos (Eurostato), ir nacionalinių statistikos institucijų
(NSI) bei kitų nacionalinių valdžios institucijų, kurios kiekvienoje
valstybėje narėje yra atsakingos už Europos statistikos
plėtojimą, rengimą ir sklaidą, partnerystė.
Reglamento (EB) Nr. 223/2009 7 straipsniu įsteigtas Europos
statistikos sistemos komitetas (ESSK) yra bendrasis visos ESS komitetas. Jis
padeda Komisijai naudotis įgyvendinimo įgaliojimais tam tikrose
statistikos srityse. Joms nepriklauso mokėjimų balansas,
tarptautinė prekyba paslaugomis ir tiesioginės užsienio investicijos.

Šiose srityse, kaip numatyta Reglamento (EB) Nr. 184/2005 11
straipsnyje, Komisijai padeda Mokėjimų balanso komitetas (toliau – MB
komitetas).
Komisija siūlo nustatyti naują
aiškią piramidės formos ESS struktūrą, kurioje svarbiausias
strateginis organas būtų ESSK ir kuri užtikrintų geresnį
koordinavimą ir partnerystę. Vienas iš šio paprastinimo aspektų
– suteikti Europos statistikos sistemos komitetui komiteto procedūros
įgaliojimus. 2012 m. vasario mėn.[5]
ESSK šiam naujam požiūriui pritarė.
Todėl taip pat siūloma iš dalies
keisti Reglamentą (EB) Nr. 184/2005, nuorodas į MB komitetą
pakeičiant nuoroda į ESSK.
·
Teisinis pagrindas
Sutarties dėl Europos Sąjungos
veikimo 338 straipsnio 1 dalis.
·
Pasirinkta priemonė
Europos Parlamento ir Tarybos reglamentas.
4.           POVEIKIS BIUDŽETUI
Šis pasiūlymas neturi poveikio ES
biudžetui.
5.           NEPRIVALOMI ELEMENTAI
Nėra.
·
Europos ekonominė erdvė
Siūlomas teisės aktas susijęs
su EEE, todėl turėtų būti joje taikomas.
2014/0194 (COD)
Pasiūlymas
EUROPOS PARLAMENTO IR TARYBOS REGLAMENTAS
kuriuo dėl deleguotųjų ir
įgyvendinimo įgaliojimų priimti tam tikras priemones suteikimo
Komisijai iš dalies keičiamas Reglamentas (EB) Nr. 184/2005 dėl
mokėjimų balanso, tarptautinės prekybos paslaugomis ir
tiesioginių užsienio investicijų Bendrijos statistikos
(Tekstas svarbus EEE)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 338 straipsnio 1 dalį,
atsižvelgdami į Europos Komisijos
pasiūlymą,
teisėkūros procedūra priimamo
akto projektą perdavus nacionaliniams parlamentams,
laikydamiesi įprastos
teisėkūros procedūros,
kadangi:
(1)       įsigaliojus
Sutarčiai dėl Europos Sąjungos veikimo (toliau – Sutartis)
Komisijai suteiktus įgaliojimus reikėtų suderinti su Sutarties 290
ir 291 straipsniais;
(2)       Komisija, atsižvelgdama
į Reglamentą (ES) Nr. 182/2011[6],
įsipareigojo[7]
remdamasi Sutartyje nustatytais kriterijais persvarstyti teisėkūros
procedūra priimtus aktus, kuriuose dabar yra nuorodos į reguliavimo
procedūrą su tikrinimu;
(3)       Komisijai turėtų
būti suteikti įgaliojimai pagal SESV 290 straipsnį priimti
deleguotuosius aktus, skirtus neesminėms teisėkūros
procedūra priimto konkretaus teisės akto nuostatoms papildyti ar iš
dalies pakeisti, ypač kai siekiama atsižvelgti į ekonomikos,
socialinę ir technikos raidą. Komisija turėtų užtikrinti,
kad tais deleguotaisiais aktais valstybėms narėms arba vienetams
respondentams nebūtų nustatoma didelė papildoma
administracinė našta;
(4)       Reglamente (EB) Nr. 184/2005[8] dėl
mokėjimų balanso (MB), tarptautinės prekybos paslaugomis (TPP)
ir tiesioginių užsienio investicijų (TUI) Bendrijos statistikos yra nuorodos
į reguliavimo procedūrą su tikrinimu, todėl jį
reikėtų peržiūrėti atsižvelgiant į Sutartyje
nustatytus kriterijus;
(5)       derinant Reglamentą (EB)
Nr. 184/2005 su naujomis Sutarties taisyklėmis, Komisijai suteiktus
įgyvendinimo įgaliojimus reikėtų įtvirtinti suteikiant
Komisijai įgaliojimus priimti deleguotuosius ir (arba) įgyvendinimo
aktus;
(6)       Komisijai turėtų
būti suteikti įgaliojimai priimti aktus pagal Sutarties 290
straipsnį tais atvejais, kai dėl ekonominių ir techninių
pokyčių reikia atnaujinti duomenims keliamus reikalavimus, taip pat
jų pateikimo terminus bei I priede nurodytų duomenų srautų
tikslinimo, tolesnio rengimo ir panaikinimo nuostatas, ir kai reikia atnaujinti
II priede pateiktas apibrėžtis;
(7)       ypač svarbu, kad
atlikdama parengiamąjį darbą Komisija tinkamai
konsultuotųsi, taip pat ir su ekspertais. Atlikdama su deleguotaisiais
aktais susijusį parengiamąjį darbą ir rengdama jų
tekstus Komisija turėtų užtikrinti, kad atitinkami dokumentai
būtų vienu metu, laiku ir tinkamai perduodami Europos Parlamentui ir
Tarybai;
(8)       kad būtų
užtikrintos vienodos Reglamento (EB) Nr. 184/2005 įgyvendinimo
sąlygos, Komisijai turėtų būti suteikti įgyvendinimo
įgaliojimai, siekiant priimti bendrus kokybės standartus ir suderinti
kokybės ataskaitų turinį ir periodiškumą. Šiais įgaliojimais
turėtų būti naudojamasi pagal Reglamentą (ES) Nr. 182/2011;
(9)       Reglamento (EB) Nr. 184/2005 11 straipsnyje nurodytas
Mokėjimų balanso komitetas (MB komitetas) pataria ir padeda Komisijai
naudotis jos įgyvendinimo įgaliojimais;
(10)     vadovaujantis naujosios Europos
statistikos sistemos (ESS) struktūros, kuria siekiama tobulinti
koordinavimą ir partnerystę aiškioje piramidės formos ESS
struktūroje, strategija, Komisiją turėtų konsultuoti ir jai
padėti naudotis įgyvendinimo įgaliojimais Reglamentu (EB)
Nr. 223/2009[9]
įsteigtas Europos statistikos sistemos komitetas (ESSK);
(11)     todėl Reglamentas (EB)
Nr. 184/2005 turėtų būti iš dalies pakeistas, nuorodas
į MB komitetą pakeičiant nuoroda į ESSK;
(12)     dabartinis nacionalinių
centrinių bankų (NCB) ir nacionalinių statistikos
institucijų bei Eurostato ir Europos Centrinio Banko praktinis
bendradarbiavimas yra labai vertingas, todėl turėtų būti
tęsiamas ir toliau plėtojamas gerinant mokėjimų balanso
statistikos, finansų statistikos, valdžios sektoriaus finansų
statistikos, makroekonominės statistikos ir nacionalinių
sąskaitų bendrą suderinimą ir kokybę. Dalyvaudami
atitinkamų Komisijos ekspertų grupių, atsakingų už MB, TPP
ir TUI, darbe NCB ir toliau aktyviai prisidės prie visų su MB, TPP ir
TUI susijusių sprendimų rengimo. ESS ir ECBS strateginis
bendradarbiavimas koordinuojamas Europos statistikos forume, įsteigtame 2013
m. balandžio 24 d. pasirašytu Susitarimo memorandumu dėl Europos
statistikos sistemos ir Europos centrinių bankų sistemos narių
bendradarbiavimo[10];
(13)     siekiant teisinio tikrumo,
šiuo reglamentu neturėtų būti daromas poveikis priemonių
priėmimo procedūroms, inicijuotoms, bet nebaigtoms prieš
įsigaliojant šiam reglamentui;
(14)     todėl Reglamentas (EB)
Nr. 184/2005 turėtų būti atitinkamai iš dalies pakeistas,
PRIĖMĖ ŠĮ
REGLAMENTĄ:
1 straipsnis
Reglamentas (EB) Nr. 184/2005 iš dalies keičiamas taip:
1)           2 straipsnis papildomas šia dalimi:
„3. Komisijai suteikiami įgaliojimai priimti deleguotuosius aktus
pagal 10 straipsnį tais atvejais, kai dėl ekonominių ir techninių
pokyčių reikia atnaujinti duomenims keliamus reikalavimus, taip pat
jų pateikimo terminus bei I priede nurodytų duomenų srautų
tikslinimo, tolesnio rengimo ir panaikinimo nuostatas, ir kai reikia atnaujinti
II priede pateiktas apibrėžtis.“
2)           4 straipsnio 3 dalis pakeičiama
taip:
„3. Komisija, atsižvelgdama
į su duomenų rinkimo ir rengimo sąnaudomis susijusias pasekmes
ir svarbius duomenų rinkimo pakeitimus, įgyvendinimo aktais priima
bendrus kokybės standartus, nustato kokybės ataskaitų turinį
ir periodiškumą.
Tie
įgyvendinimo aktai priimami laikantis 11 straipsnio 2 dalyje nurodytos
nagrinėjimo procedūros.
Komisija, padedama 11 straipsnio 1 dalyje nurodyto Europos statistikos
sistemos komiteto, pagal kokybės ataskaitas įvertina
atsiųstų duomenų kokybę.
Komisijos atliktas įvertinimas siunčiamas Europos Parlamentui
susipažinti.“
3)           10 straipsnis pakeičiamas taip:
„10
straipsnis
Naudojimasis deleguotaisiais įgaliojimais
1.         Įgaliojimai priimti
deleguotuosius aktus Komisijai suteikiami šiame straipsnyje nustatytomis
sąlygomis.
2.         Naudodamasi 2 straipsnio 3 dalimi
suteiktais įgaliojimais Komisija užtikrina, kad deleguotaisiais aktais
valstybėms narėms ir respondentams nebūtų nustatoma
didelė papildoma administracinė našta.
3.         2 straipsnio 3 dalyje nurodyti
įgaliojimai priimti deleguotuosius aktus Komisijai suteikiami neribotam
laikotarpiui nuo [Leidinių biurui: įrašyti tikslią
Reglamento, kuriuo iš dalies keičiamos nuostatos, įsigaliojimo
datą].
4.         Europos Parlamentas arba Taryba
gali bet kada atšaukti 2 straipsnio 3 dalyje nurodytus deleguotuosius
įgaliojimus.
Sprendimu dėl įgaliojimų
atšaukimo nutraukiami tame sprendime nurodyti įgaliojimai priimti
deleguotuosius aktus. Sprendimas įsigalioja kitą dieną po jo
paskelbimo Europos Sąjungos oficialiajame leidinyje arba
vėlesnę jame nurodytą dieną. Jis nedaro poveikio jau
galiojančių deleguotųjų aktų galiojimui.
5.         Apie priimtą
deleguotąjį aktą Komisija nedelsdama vienu metu praneša Europos
Parlamentui ir Tarybai.
6.         Pagal 2 straipsnio 3 dalį
priimtas deleguotasis aktas įsigalioja tik tuo atveju, jeigu per du
mėnesius nuo pranešimo Europos Parlamentui ir Tarybai apie šį
aktą dienos nei Europos Parlamentas, nei Taryba nepareiškia
prieštaravimų arba jeigu dar nepasibaigus šiam laikotarpiui ir Europos
Parlamentas, ir Taryba praneša Komisijai, kad prieštaravimų nereikš.
Europos Parlamento arba Tarybos iniciatyva šis laikotarpis pratęsiamas
dviem mėnesiais.“
4) 11 straipsnis pakeičiamas taip:
„11
straipsnis
Komitetas
1.         Komisijai padeda 2009 m. kovo 11 d.
Europos Parlamento ir Tarybos reglamentu (EB) Nr. 223/2009 dėl
Europos statistikos(*) įsteigtas Europos statistikos sistemos komitetas.
Šis komitetas yra komitetas, nurodytas 2011 m. vasario 16 d. Europos
Parlamento ir Tarybos reglamente (ES) Nr. 182/2011, kuriuo nustatomos
valstybių narių vykdomos Komisijos naudojimosi įgyvendinimo
įgaliojimais kontrolės mechanizmų taisyklės ir bendrieji
principai(**).
2.         Kai daroma nuoroda į šią
dalį, taikomas Reglamento (ES) Nr. 182/2011 5 straipsnis.“
_______________________
(*) OL L 87, 2009 3 31, p. 164.
(**) OL L 55, 2011 2 28, p. 13.
2 straipsnis
Šis reglamentas nedaro poveikio priemonių
priėmimo procedūroms, nurodytoms Reglamente (EB) Nr. 184/2005,
kurios buvo inicijuotos, bet nebaigtos prieš įsigaliojant šiam
reglamentui.
3 straipsnis
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
Europos Parlamento vardu                           Tarybos
vardu
Pirmininkas
[1]               OL L 55, 2011 2 28,
p. 13.
[2]               OL L 55, 2011 2 28, p. 19.
[3]               OL L 35, 2005 2 8, p. 23.
[4]               OL L 87, 2009 3 31, p. 164.
[5]               2012 m. vasario 12 d. 12-asis ESSK
posėdis.
[6]               2011 m. vasario 16 d. Europos Parlamento ir
Tarybos reglamente (ES) Nr. 182/2011, kuriuo nustatomos valstybių
narių vykdomos Komisijos naudojimosi įgyvendinimo įgaliojimais
kontrolės mechanizmų taisyklės ir bendrieji principai (OL L 55, 2011
2 28, p. 13).
[7]               OL L 55, 2011 2 28, p. 19.
[8]               2005 m. sausio 12 d. Europos Parlamento ir
Tarybos reglamentas (EB) Nr. 184/2005 dėl mokėjimų balanso,
tarptautinės prekybos paslaugomis ir tiesioginių užsienio
investicijų Bendrijos statistikos (OL L 35, 2005 2 8, p. 23).
[9]               2009 m. kovo 11 d. Europos Parlamento ir Tarybos
reglamentas (EB) Nr. 223/2009 dėl Europos statistikos (OL L 87, 2009 3
31, p. 164).
[10]             http://epp.eurostat.ec.europa.eu/cache/ITY_PUBLIC/MOU_ESS_ESCB/EN/MOU_ESS_ESCB-EN.PDF.


title: Pasiūlymas Tarybos reglamentas iš dalies keičiantis Reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai

text:
Svarbus teisinis pranešimas

|

52006PC0237

	[pic] | EUROPOS BENDRIJŲ KOMISIJA |Briuselis, 24.5.2006KOM(2006) 237 galutinis2006/0082 (CNS)PasiūlymasTARYBOS REGLAMENTASiš dalies keičiantis Reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai(pateikta Komisijos)AIŠKINAMASIS MEMORANDUMAS1.  Reglamento (EB) Nr. 1698/2005 69 straipsnio 6 dalyje yra nustatytos Bendrijos struktūrinių išlaidų metinių asignavimų ribos konvergencijos reikalavimus atitinkančiuose regionuose (taip vadinama „nuostata dėl viršutinės ribos“), o to paties reglamento 70 straipsnio 3 ir 4 dalyse nustatomas EŽŪFKP paramos dydis.2.  Europos Tarybos susitarime dėl finansinių perspektyvų 2007–2013 m. buvo nustatytos kiekvienai valstybei narei taikomų Bendrijos struktūrinių išlaidų metinių asignavimų ribos konvergencijos reikalavimus atitinkančiuose regionuose; tos ribos skiriasi nuo nustatytųjų Reglamento (EB) Nr. 1698/2005 69 straipsnio 6 dalyje.3.  Pagal tą patį susitarimą 320 mln. EUR buvo skirta Portugalijos Respublikai, kuriai gali būti netaikomas bendro nacionalinio finansavimo reikalavimas, kaip nurodyta Reglamento (EB) Nr. 1698/2005 70 straipsnio 3 ir 4 dalyse..4.  Siekiant suderinti „nuostatą dėl viršutinės ribos“ su Europos Tarybos susitarimu ir su Bendrijos teisės aktų atitinkama nuostata, reglamentuojančia struktūrinius fondus ir sanglaudos fondą 2007–2013 m., ir netaikyti Portugalijai bendro finansavimo reikalavimo dėl 320 mln. EUR, reikia iš dalies pakeisti Reglamentą (EB) Nr. 1698/2005.2006/0082 (CNS)PasiūlymasTARYBOS REGLAMENTASiš dalies keičiantis Reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtraiEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį ir 299 straipsnio 2 dalį,atsižvelgdama į Komisijos pasiūlymą,atsižvelgdama į Europos Parlamento nuomonę[1],atsižvelgdama į Europos ekonomikos ir socialinių reikalų komiteto nuomonę[2],atsižvelgdama į Regionų komiteto nuomonę[3],kadangi:5.  2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai[4] 69 straipsnio 6 dalyje yra nustatytos Bendrijos struktūrinių išlaidų metinių asignavimų ribos konvergencijos reikalavimus atitinkančiuose regionuose, o to paties reglamento 70 straipsnio 3 ir 4 dalyse nustatomas EŽŪFKP paramos dydis.6.  2005 m. gruodį susitikusios Europos Tarybos suderintose finansinėse perspektyvose 2007–2013 m. buvo nustatytos kiekvienai valstybei narei taikomų Bendrijos struktūrinių išlaidų metinių asignavimų ribos konvergencijos reikalavimus atitinkančiuose regionuose; ribos skiriasi nuo nustatytųjų Reglamento (EB) Nr. 1698/2005 69 straipsnio 6 dalyje.7.  Remiantis 2007–2013 m. finansinėmis perspektyvomis, 320 mln. EUR buvo skirta Portugalijos Respublikai, kuriai gali būti netaikomas bendro nacionalinio finansavimo reikalavimas, kaip nurodyta Reglamento (EB) Nr. 1698/2005 70 straipsnio 3 ir 4 dalyse.8.  Reglamentas (EB) Nr. 1698/2005 atitinkamai turėtų būti iš dalies pakeistas,PRIĖMĖ ŠĮ REGLAMENTĄ:1 straipsnisReglamentas (EB) Nr. 1698/2005 iš dalies keičiamas taip:1) 69 straipsnio 6 dalis pakeičiama taip:“6. Komisija užtikrina, kad bendros metinės EŽŪFKP lėšos, kurias valstybė narė gauna pagal šį reglamentą iš EŽŪOGF orientavimo dalies, taip pat iš ERPF, ESF bei SF pagal Bendrijos teisės aktus, nustatančius bendrąsias nuostatas, kuriomis yra reglamentuojami šie fondai laikotarpiu nuo 2007 m. sausio 1 d. iki 2013 m. gruodžio 31 d., įskaitant ERPF įnašą pagal Bendrijos teisės aktus, reglamentuojančius Europos kaimynystės priemonę, iš pasirengimo narystei priemonės pagal Bendrijos teisės aktus, reglamentuojančius šią priemonę, ir iš ŽOFI dalies, prisidedančios prie konvergencijos tikslo, neviršija šių ribų:-  3,7893 % valstybės narių BVP, kurių BNP vienam gyventojui vidurkis 2001–2003 m. yra mažesnis nei 40 % ES 25 vidurkio,-  3,7135 % valstybių narių BVP, kurių BNP vienam gyventojui vidurkis 2001–2003 m. yra lygus arba viršija 40 % ES 25 vidurkio, tačiau yra mažesnis nei 50 %,-  3,6188 % valstybių narių BVP, kurių BNP vienam gyventojui vidurkis 2001–2003 m. yra lygus arba didesnis nei 50 % ES 25 vidurkio, tačiau yra mažesnis nei 55 %,-  3,5240 % valstybių narių BVP, kurių BNP vienam gyventojui vidurkis 2001–2003 m. yra lygus arba didesnis nei 55 % ES 25 vidurkio, tačiau yra mažesnis nei 60 %,-  3,4293 % valstybių narių BVP, kurių BNP vienam gyventojui vidurkis 2001–2003 m. yra lygus arba didesnis nei 60 % ES 25 vidurkio, tačiau yra mažesnis nei 65 %,-  3,3346 % valstybių narių BVP, kurių BNP vienam gyventojui vidurkis 2001–2003 m. yra lygus arba didesnis nei 65 % ES 25 vidurkio, tačiau yra mažesnis nei 70 %,-  3,2398 % valstybių narių BVP, kurių BNP vienam gyventojui vidurkis 2001–2003 m. yra lygus arba didesnis nei 70 % ES 25 vidurkio, tačiau yra mažesnis nei 75 %,-  po to didžiausia pervedimo riba yra sumažinama 0,09 BVP procento nuo kiekvieno BNP vienam gyventojui vidurkio 2001–2003 m. padidėjimo 5 procentais, lyginant su ES 25 vidurkiu.Komisija, apskaičiuodama BVP, remiasi 2005 m. balandį paskelbta statistika. Kaip planuota Komisijos 2005 m. balandį, individualūs nacionaliniai BVP augimo tempai 2007–2013 m. bus taikomi atskirai kiekvienai valstybei nare.Jei 2010 m. bus nustatyta, kad 2007–2009 m. konkrečios valstybė narės sukauptas BVP skiriasi daugiau nei ± 5 % nuo remiantis 3 dalimi numatyto BVP pagal 3 dalį, įskaitant keitimo kursų pasikeitimo pasekmes, tokiai valstybei narei tuo laikotarpiu skirtos sumos pagal 1 dalį taip pat bus atitinkamai koreguojamos. Visas tokių koregavimų grynasis poveikis, teigiamas ar neigiamas, negali viršyti 3 000 mln. EUR. Bet kokiu atveju, jei grynasis poveikis yra teigiamas, visa papildomų išteklių suma negali viršyti bendros nepanaudotų biudžeto asignavimų sumos atsižvelgiant į struktūrinių fondų ir sanglaudos fondo 2007–2010 m. didžiausius turimus išteklius įsipareigojimams. Galutiniai koregavimai bus lygiomis dalimis paskirstomi 2011–2013 m. laikotarpiu.Siekiant atsižvelgti į Lenkijos zloto vertę nurodytu laikotarpiu, pirmoje pastraipoje nurodytas procentų taikymas Lenkijai turi būti dauginamas iš koeficiento 1,04 per nurodytą laikotarpį iki tol, kol bus atlikta trečioje pastraipoje nurodyta peržiūra.2) 70 straipsnyje įterpiama dalis:„4a. 3 ir 4 dalis gali būti netaikoma Portugalijai skiriamai 320 mln. EUR sumai.“2 straipsnisŠis reglamentas įsigalioja jo paskelbimo Europos Sąjungos oficialiajame leidinyje dieną.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkasFINANSINĖ PAŽYMA |1. | BIUDŽETO EILUTĖ: 05 04 05 01 | 2007 m. B ASIGNAVIMAI: EUR 12 343 028 111 |2. | PREIMONĖS PAVADINIMAS: Tarybos reglamentas iš dalies keičiantis Reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai |3. | TEISINIS PAGRINDAS: Sutarties 37 straipsnis ir 299 straipsnio 2 dalis. |4. | PRIEMONĖS TIKSLAI: Todėl būtina iš dalies pakeisti Reglamentą (EB) Nr. 1698/2005. 1) siekiant suderinti „nuostatą dėl viršutinės ribos“ su Europos Tarybos susitarimu ir taip pat su atitinkama nuostata Bendrijos teisės akte, reguliuojančiame struktūrinius fondus ir sanglaudos fondą 2007–2013 m. laikotarpiu, 2) atleisti Portugaliją nuo bendro nacionalinio finansavimo reikalavimo dėl 320 mln. EUR. |5. | FINANSINĖS PASEKMĖS | 12 MĖN. LAIKOTARPIS (mln. EUR) | DABARTINIAI FINANSINIAI METAI 2006 (mln. EUR) | KITI FINANSINIAI METAI 2007 (mln. EUR) |5.0 | IŠLAIDOS – IŠ EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIO BIUDŽETO – KITŲ SEKTORIŲ | – | – | – |5.1 | PAJAMOS – EB NUOSAVIEJI IŠTEKLIAI (RINKLIAVOS IR (ARBA) MUITAI) – NACIONALINĖS | – | – | – |2008 | 2009 | 2010 | 2011 | 2012 | 2013 |5.0.1 | NUMATOMOS IŠLAIDOS | – | – | – | (1) | (1) | (1) |5.1.1 | NUMATOMOS PAJAMOS | – | – | – | – | – | – |5.2 | APSKAIČIAVIMO METODAS: – |6.0 | AR GALIMA FINANSUOTI IŠ EINAMŲJŲ METŲ BIUDŽETO ATITINKAMO SKYRIAUS ASIGNAVIMŲ? | TAIP NE |6.1 | AR GALIMA FINANSUOTI IŠ EINAMŲJŲ METŲ BIUDŽETO ASIGNAVIMUS PERKELIANT IŠ VIENO SKYRIAUS Į KITĄ? | TAIP NE |6.2 | AR REIKĖS PAPILDOMO BIUDŽETO? | TAIP NE |6.3 | AR BŪSIMUOSE BIUDŽETUOSE REIKĖS NUMATYTI ASIGNAVIMŲ? | TAIP NE |PASTABOS: (1) Dėl siūlomų pakeitimų didesnio nei numatyta struktūriniams fondams skirtų lėšų panaudojimo nebus. |[1] OL C ..., [data], p. ... .[2] OL C ..., [data], p. ... .[3] OL C ..., [data], p. ... .[4] OL L 277, 2005 10 21, p. 1.


Svarbus teisinis pranešimas

|

52008PC0250

Pasiūlymas Tarybos reglamentas iš dalies keičiantis Reglamentą (EB) Nr. 974/98 dėl euro įvedimo Slovakijoje  /* KOM/2008/0250 galutinis - CNB 2008/0096 */

	[pic] | EUROPOS BENDRIJŲ KOMISIJA |Briuselis, 7.5.2008KOM(2008) 250 galutinis2008/0096 (CNB)PasiūlymasTARYBOS REGLAMENTASiš dalies keičiantis Reglamentą (EB) Nr. 974/98 dėl euro įvedimo Slovakijoje(pateikta Komisijos)AIŠKINAMASIS MEMORANDUMAS1. pasiūlymo aplinkybės2008 m. gegužės 7 d. Komisija, remdamasi EB sutarties 122 straipsnio 2 dalimi, priėmė Tarybos sprendimo pasiūlymą, kuriame teigiama, kad Slovakija atitinka būtinas sąlygas įvesti bendrą valiutą ir kad nuo 2009 m. sausio 1 d. panaikinama Slovakijai daroma išlyga.Jeigu sprendimas bus priimtas, Taryba vėliau turės imtis kitų priemonių, būtinų Slovakijoje įvedant eurą.Tarybos reglamentas (EB) Nr. 974/98 dėl euro įvedimo[1] reglamentuoja pirminį euro įvedimą valstybėse narėse, kurios įstojo į euro zoną pirmajame etape, ir Graikijoje[2]. Šis reglamentas iš dalies pakeistas:- Reglamentu (EB) Nr. 2169/2005, siekiant pasirengti būsimiems euro zonos plėtros etapams;- Reglamentu (EB) Nr. 1647/2006, kad jį būtų galima taikyti Slovėnijai, kuri įvedė eurą 2007 m. sausio 1 d.;- Reglamentu (EB) Nr. 835/2007, kad jį būtų galima taikyti Kiprui, kuris įvedė eurą 2008 m. sausio 1 d.;- Reglamentu (EB) Nr. 836/2007, kad jį būtų galima taikyti Maltai, kuri įvedė eurą 2008 m. sausio 1 d.Tam, kad Slovakijai taip pat būtų taikomas Reglamentas (EB) Nr. 974/98, šią valstybę narę būtina nurodyti šiame reglamente. Šiame pasiūlyme pateikiami visi reikalingi šio reglamento pakeitimai.Slovakijos valiutos keitimo plane nurodoma, kad turėtų būti taikomas vadinamasis „didžiojo sprogimo“ scenarijus, t. y. šioje valstybėje narėje tuo pat metu bus įvestas euras kaip Slovakijos valiuta ir pradėti naudoti euro banknotai ir monetos.2. TEISINIAI ASPEKTAI2.1. Teisinis pagrindasŠio pasiūlymo teisinis pagrindas yra EB sutarties 123 straipsnio 5 dalis, pagal kurią leidžiama imtis kitų priemonių, būtinų įvedant eurą valstybėje narėje, kuriai panaikinta išlyga pagal EB sutarties 122 straipsnio 2 dalį.Taryba sprendimą priima vieningu valstybių narių, kurioms nedaroma išlyga, ir suinteresuotosios valstybės narės sutarimu, remdamasi Komisijos pasiūlymu ir pasikonsultavusi su ECB.2.2. Subsidiarumas ir proporcingumasPasiūlymas priklauso išimtinei Bendrijos kompetencijai. Todėl subsidiarumo principas netaikomas.Ši iniciatyva apima tik tas priemones, kurios būtinos jos tikslui pasiekti, todėl ji atitinka proporcingumo principą.2.3. Pasirinkta teisinė priemonėReglamentas yra vienintelė tinkama teisinė priemonė iš dalies pakeisti Tarybos reglamentą (EB) Nr. 974/98 dėl euro įvedimo.3. Poveikis biudžetuiPasiūlymas neturi poveikio Bendrijos biudžetui.4. Pastabos dėl atskirų straipsnių4.1. 1 straipsnisPagal Reglamento (EB) Nr. 974/98 1 straipsnio a punktą ir 1a straipsnį to reglamento priede pateiktoje lentelėje išvardijamos dalyvaujančios valstybės narės ir nurodoma euro įvedimo data, grynųjų pinigų pakeitimo data bei, jei taikomas, laipsniško perėjimo prie euro laikotarpis visose šiose valstybėse narėse. Pagal Reglamento (EB) Nr. 974/98 1 straipsnio i punktą laipsniško perėjimo prie euro laikotarpis taikomas tik toms valstybėms narėms, kuriose euro įvedimo data sutampa su grynųjų pinigų pakeitimo data. Tai netaikyta vienuolikai valstybių narių, kurios įvedė eurą 1999 m. sausio 1 d., ir Graikijai, kuri įvedė eurą 2001 m. sausio 1 d. Slovėnijoje, Kipre ir Maltoje euro įvedimo data ir grynųjų pinigų pakeitimo data sutapo (2007 m. sausio 1 d. Slovėnijoje ir 2008 m. sausio 1 d. Kipre bei Maltoje), tačiau šios šalys nusprendė netaikyti laipsniško perėjimo prie euro laikotarpio. Slovakijos valiutos keitimo plane taip pat nurodoma, kad euro įvedimo data ir grynųjų pinigų pakeitimo data yra ta pati (2009 m. sausio 1 d.), tačiau šalis nusprendė netaikyti laipsniško perėjimo prie euro laikotarpio.Pagal šį straipsnį į Reglamento (EB) Nr. 974/98 priede pateiktą lentelę laikantis protokolo įrašoma Slovakija ir tokie svarbūs duomenys apie šią valstybę narę:Valstybė narė | Euro įvedimo data | Grynųjų pinigų pakeitimo data | Valstybė narė, kurioje taikomas laipsniško perėjimo prie euro laikotarpis |„Slovakija | 2009 m. sausio 1 d. | 2009 m. sausio 1 d. | Netaikoma“ |4.2. 2 straipsnisŠiame straipsnyje nustatyta reglamento įsigaliojimo data – 2009 m. sausio 1 d., užtikrinant, kad jis būtų taikomas kartu laikantis kitų su euro įvedimu Slovakijoje susijusių Tarybos aktų, t. y. dėl išlygos panaikinimo datos ir Slovakijos kronos konvertavimo kurso įsigaliojimo datos.2008/0096 (CNB)PasiūlymasTARYBOS REGLAMENTASiš dalies keičiantis Reglamentą (EB) Nr. 974/98 dėl euro įvedimo SlovakijojeEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 123 straipsnio 5 dalį,atsižvelgdama į Komisijos pasiūlymą[3],atsižvelgdama į Europos centrinio banko nuomonę[4],kadangi:(1) 1998 m. gegužės 3 d. Tarybos reglamente (EB) Nr. 974/98 dėl euro įvedimo[5] numatyta vietoj valstybių narių, atitinkančių būtinas sąlygas įvesti bendrą valiutą, valiutų įvesti eurą, Bendrijai perėjus į trečiąjį ekonominės ir pinigų sąjungos etapą.(2) Tarybos reglamentas (EB) Nr. 974/98 iš dalies pakeistas Tarybos reglamentu (EB) Nr. 2596/2000[6], siekiant reglamentuoti euro įvedimą vietoj Graikijos valiutos.(3) Reglamentas (EB) Nr. 974/98 iš dalies pakeistas Tarybos reglamentu (EB) Nr. 2169/2005[7], siekiant pasirengti būsimiems euro įvedimo valstybėse narėse, kurios dar nėra įvedusios euro kaip bendros valiutos, etapams.(4) Reglamentas (EB) Nr. 974/98 iš dalies pakeistas Tarybos reglamentu (EB) Nr. 1647/2006[8], siekiant reglamentuoti euro įvedimą vietoj Slovėnijos valiutos.(5) Tarybos reglamentas (EB) Nr. 974/98 iš dalies pakeistas Tarybos reglamentu (EB) Nr. 835/2007[9], siekiant reglamentuoti euro įvedimą vietoj Kipro valiutos.(6) Reglamentas (EB) Nr. 974/98 iš dalies pakeistas Tarybos reglamentu (EB) Nr. 836/2007[10], siekiant reglamentuoti euro įvedimą vietoj Maltos valiutos.(7) Pagal 2003 m. Stojimo akto 4 straipsnį Slovakija yra valstybė narė, kuriai daroma išlyga, kaip nurodyta Sutarties 122 straipsnyje.(8) Pagal 2008 m. [mėnuo] [diena] Tarybos sprendimą 2008/…/EB, priimtą pagal Sutarties 122 straipsnio 2 dalį, dėl bendros valiutos įvedimo Slovakijoje 2009 m. sausio 1 d.[11] Slovakija atitinka būtinas sąlygas įvesti bendrą valiutą, ir Slovakijai daroma išlyga nuo 2009 m. sausio 1 d. turi būti panaikinta.(9) Dėl euro įvedimo Slovakijoje reikia pradėti taikyti Slovakijai Reglamente (EB) Nr. 974/98 nustatytas galiojančias nuostatas dėl euro įvedimo.(10) Slovakijos valiutos keitimo plane nurodyta, kad euro, kaip tos valstybės narės valiutos, įvedimo dieną euro banknotai ir monetos joje turėtų tapti teisėta mokėjimo priemone. Todėl euro įvedimo data ir grynųjų pinigų pakeitimo data yra 2009 m. sausio 1 d. Laipsniško perėjimo prie euro laikotarpis netaikomas.(11) Todėl Reglamentas (EB) Nr. 974/98 turėtų būti atitinkamai iš dalies pakeistas,PRIĖMĖ ŠĮ REGLAMENTĄ:1 straipsnisReglamento (EB) Nr. 974/98 priedas iš dalies keičiamas pagal šio reglamento priedą.2 straipsnisŠis reglamentas įsigalioja 2009 m. sausio 1 d.Šis reglamentas yra privalomas visas ir tiesiogiai taikomas valstybėse narėse pagal Europos bendrijos steigimo sutartį.Priimta BriuselyjeTarybos varduPirmininkasPriedasReglamento (EB) Nr. 974/98 priede tarp Slovėnijai ir Suomijai skirtų įrašų įterpiama ši eilutė.Valstybė narė | Euro įvedimo data | Grynųjų pinigų pakeitimo data | Valstybė narė, kurioje taikomas laipsniško perėjimo prie euro laikotarpis |- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -„Slovakija | 2009 m. sausio 1 d. | 2009 m. sausio 1 d. | Netaikoma“ |[1] OL L 139, 1998 5 11, p. 1. Reglamentas su paskutiniais pakeitimais, padarytais 2006 m. lapkričio 7 d. Tarybos reglamentu (EB) Nr. 1647/2006 (OL L 309, 2006 11 9, p. 2).[2] Plg. 2000 m. lapkričio 27 d. Tarybos reglamentą (EB) Nr. 2596/2000, iš dalies keičiantį Tarybos reglamentą (EB) Nr. 974/98 dėl euro įvedimo (OL L 300, 2000 11 29, p. 2).[3] OL C […], […], p. […].[4] OL C […], […], p. […].[5] OL L 139, 1998 5 11, p. 1. Reglamentas su paskutiniais pakeitimais, padarytais Tarybos reglamentu (EB) Nr. xxx/2007 (OL L; p.).[6] OL L 300, 2000 11 29, p. 2.[7] OL L 346, 2005 12 29, p. 1.[8] OL L 309, 2006 11 9, p. 2.[9] OL L […], […], p. […].[10] OL L […], […], p. […].[11] OL L […], […], p. […].


title: Pasiūlymas Tarybos reglamentas dėl susitarimų, EB sudarytų po derybų pagal 1994 m. GATT XXIV straipsnio 6 dalį, įgyvendinimo, ir iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą

text:
Svarbus teisinis pranešimas

|

52005PC0450

Pasiūlymas Europos Parlamento ir Tarybos Rekomendacija dėl tarptautinio mobilumo Bendrijoje švietimo ir mokymo tikslais - Europos mobilumo kokybės chartija  /* KOM/2005/0450 galutinis - COD 2005/0179 */

	[pic] | EUROPOS BENDRIJŲ KOMISIJA |Briuselis, 23.9.2005KOM(2005) 450 galutinis2005/0179 (COD)PasiūlymasEUROPOS PARLAMENTO IR TARYBOS REKOMENDACIJAdėl tarptautinio mobilumo Bendrijoje švietimo ir mokymo tikslais: Europos mobilumo kokybės chartija(pateikta Komisijos)AIŠKINAMASIS MEMORANDUMASPASIūLYMO APLINKYBėS |Pasiūlymo pagrindas ir tikslai Mobilumas yra vienas iš pagrindinių Europos Sąjungos švietimo ir mokymo politikos tikslų, kuris nustatytas Sutarties 149 ir 150 straipsniuose. Mobilumas ne vien tiktai padeda plėtoti Europos pilietybę ir europietišką sąmoningumą, per supratimo apie kultūrinę ir kalbinę įvairovę gilinimą jis remia Europos švietimo ir mokymo erdvės sukūrimą remiantis 2000 m. kovo mėn. Lisabonoje suformuluotu Europos Vadovų Tarybos strateginiu tikslu. Sąjungos švietimo ir mokymo programos nuo pat pirmųjų dienų iš esmės prisidėjo prie šio tikslo. Būtent „Erasmus“ programa, pagal kurią daugiau kaip 1 000 000 jaunuolių buvo tam tikram laikui išvykę į kitas valstybes nares tęsti savo universitetines studijas, geriausiai reprezentuoja ES veiklą, kadangi ji yra viena iš nedaugelio žinomų labai didelei daliai ES piliečių. Šios programos, skirtos mokykloms, universitetams, profesiniam mokymui ir lavinimui bei suaugusiųjų švietimui[1], prisidėjo prie dalyvių ir juos supančių žmonių – tėvų, šeimos, draugų, darbo kolegų, „Europos pilietybės“ jausmo stiprinimo. Šio pasiūlymo tikslai iš esmės yra tokie: ♣ nustatyti bendrąjį principų aprašą, kuris mokymosi tikslais padės pasiekti didesnį produktyvumą ir veiksmingumą visų rūšių organizuoto mobilumo srityje; ♣ konkrečiau, pateikti orientyrą visiems Integruotos mokymosi visą gyvenimą programos, kurią pasiūlė Komisija 2007 – 2013 m. laikotarpiui, dalyviams. Priėmus šį pasiūlymą, tikimasi sulaukti tokių teigiamų pasekmių: o Tolesnis mobilumo mokymosi tikslais skatinimas. Tai vertinga asmeniniam tobulėjimui, taip pat tai leidžia Sąjungos piliečiams naudotis pagrindine jų teise laisvai keliauti ir gyventi valstybių narių teritorijoje. o Mobilumas praturtina mokymosi patirtį ir skatina žinių perdavimą, tokiu būdu pakeldamas bendrą Europos švietimo ir mokymo sistemų lygį. Tai padės Europai siekti tapti novatoriškiausia ir konkurencingiausia žinių ekonomika pasaulyje. o Taip pat laukiama teigiamos įtakos darbo rinkai, mokslinių tyrimų pajėgumams Europos lygmeniu ir (kaip nurodyta pirmiau) 2004 m. Komisijos pasiūlytoms naujos kartos švietimo ir mokymo programoms. Šiuo pasiūlymu nesiekiama sukurti privalomos Europos teisinės sistemos. Net jeigu Sutartis tai ir leistų, o ji to neleidžia, tai būtų visiškai nepriimtina. Nepaisant to, atsižvelgdamos į šią rekomendaciją valstybės narės gali nuspręsti imtis atitinkamų veiksmų. Pagal savo pobūdį Rekomendacija, kaip orientacinis taškas, skirta skatinti mobilumo veiklos skaidrumą ir koordinavimą bei padėti sukurti abipusio supratimo atmosferą. |Bendrosios aplinkybės Per pastaruosius penkerius metus ES institucijos priėmė keletą su mobilumu susijusių priemonių. Reikšmingiausios iš jų yra šios. Po neoficialaus 2000 m. rugsėjo mėn. Paryžiuje vykusio švietimo ministrų susitikimo 2000 m. gruodį Nicos Europos Vadovų Taryba priėmė Mobilumo veiksmų planą. Jis sudarytas iš su mobilumu susijusių priemonių rinkinio: mobilumo skatinimo, finansavimo, mobilumo rūšių, ir galiausiai patarimų, kaip gauti daugiausia naudos iš mobilumo laikotarpių ir užtikrinti įgytos patirties pripažinimą. 2001 m. liepos mėn. buvo priimta Europos Parlamento ir Tarybos rekomendacija 2001/613/EB dėl studentų, besimokančiųjų, savanorių, mokytojų ir instruktorių mobilumo Bendrijoje[2]. Su šia rekomendacija buvo sukurta politinio bendradarbiavimo skatinimo sistema siekiant padidinti mobilumą švietimo ir mokymo srityje. Ja siekiama pašalinti mobilumo kliūtis, užtikrinti geresnį pasiruošimą ir veiksmingesnį priėmimą atvykus; be to, joje buvo iškeltas užsienyje įgytos patirties pripažinimo klausimas. Rekomendacijoje Komisija kviečiama įsteigti valstybių narių ekspertų grupę, kuri koordinuotų šios rekomendacijos įgyvendinimą. Šios rekomendacijos projektas kaip tik ir paremtas tokios grupės, kuri paskutinį kartą 2004 m. parengė savo dvejų darbo metų ataskaitą, darbu. 2002 m. vasario mėn. Komisija priėmė Veiksmų planą dėl įgūdžių ir mobilumo[3], kuriuo siekiama skatinti laisvą darbuotojų judėjimą, pabrėžti mobilumo svarbą ES užimtumo strategijai ir atverti Europos darbo rinkas, kad nuo 2005 m. jos taptų visiems prieinamos. Be to, 2006 m. Komisija surengs Europos darbuotojų mobilumo metus siekdama geriau informuoti visuomenę apie kai kuriuos įstatymų leidybos klausimus šioje srityje, pvz., apie teisių į pensiją perkėlimą, darbuotojų mobilumo naudą jų profesinei karjerai, ir apie galiojančias Europos priemones, kuriomis remiamas mobilumas. Be to, 2001 m. Tarybos paremtame Komunikate „Mobilumo strategija Europos mokslinių tyrimų erdvėje“[4], kurį parėmė Taryba[5] , Komisija išskyrė konkrečius veiksmus tiek Bendrijos lygmeniu, tiek ir nacionaliniu lygmeniu, kuriais siekiama panaudoti mobilumą kaip pagrindinę profesinės karjeros raidos ir Europos mokslinių tyrimų erdvės sukūrimo priemonę bei kaip būtiną sąlygą tam, kad būtų sustiprinti Europos mokslinių tyrimų pajėgumai ir vykdymas. Vėliau su mobilumu susiję klausimai buvo įtraukti į bendrąją darbo programą „Švietimas ir mokymas 2010 m.“, priklausančią Lisabonos strategijos švietimo ir mokymo krypčiai. Pagal šią programą valstybės narės ir Komisija bendradarbiauja su švietimu ir mokymu susijusiais politikos klausimais. Su mobilumu susiję klausimai yra atskirai paminėti kaip vienas iš 13 šios programos, patvirtintos 2002 m. kovą Barselonos Europos Vadovų Taryboje, tikslų. 2004 m. vasario mėn. Taryba ir Komisija pateikė Europos Vadovų Tarybai pirmąją Bendrąją tarpinę ataskaitą[6] apie tą procesą. Ataskaitoje pabrėžiama būtinybė padidinti mobilumo lygį ir kokybę švietimo ir mokymo srityje. Kaip tolimesnio darbo dalis pagal darbo programą „Švietimas ir mokymas 2010 m.“ pirmąja rekomendacija įkurta ekspertų grupė parengė pasiūlymą dėl „Mobilumo kokybės chartijos švietimo ir mokymo srityje“, kurios turinys buvo pristatytas švietimo ministrams 2004 m. liepos 12 d. Roterdame neoficialaus susitikimo metu. Po diskusijų Taryba, kuriai pirmininkavo Nyderlandai, padarė išvadą, kad bendrai sutariama dėl principų ir kad jie gali būti kokybinių mobilumo aspektų pagrindas naujos kartos švietimo programose[7] . Pasiūlytoje rekomendacijoje, kuri didele dalimi yra paremta pirmiau minėtu darbu, vienoje vietoje aiškia forma pateikiami pirmiau išdėstyti principai, papildyti medžiaga iš kitų su mobilumu susijusių sričių (pvz., jaunimo srities). Žodis „chartija“ naudojamas siekiant pabrėžti fundamentalų pasiūlytų principų pobūdį. Reikia pažymėti, kad rekomendacija papildo jos srityje galiojančius tekstus, visų pirma Europos mokslininkų chartiją[8]. |Su pasiūlymu susijusios galiojančios nuostatos Siūloma rekomendacija papildo 2001 m. liepos 10 d. Europos Parlamento ir Tarybos rekomendaciją 2001/613/EB dėl studentų, besimokančiųjų, savanorių, mokytojų ir instruktorių mobilumo Bendrijoje. |Derėjimas su kitomis Sąjungos politikos sritimis ir tikslais Pasiūlymas visiškai atitinka Europos Sąjungos paskelbtas politikos sritis ir tikslus. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotomis šalimis |Konsultacijų būdai, pagrindiniai tiriamieji sektoriai ir bendras respondentų apibūdinimas Pirmoje dalyje buvo apibrėžtas teksto parengimo būdas ir nustatytas valstybių narių ekspertų darbo grupės, įkurtos remiantis 2001 m. rekomendacija, vaidmuo. Šios darbo grupės nariai, atstovaujantys valstybes nares, turi daug specialiosios patirties, ir buvo nuspręsta, kad nepriklausomo tyrimo atlikti nereikia. |Atsakymų santrauka ir kaip į juos buvo atsižvelgta Žr. pirmąją ataskaitą apie tolesnius veiksmus dėl Rekomendacijos 2001/613/EB. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas 2004 m. liepos 11–13 dienomis Roterdame vykusiame neoficialiame susitikime švietimo ministrai ir valstybių narių darbo grupė aptarė ir patvirtino šio pasiūlymo būtinybę, jo apimtį bei galimą jo ekonominį ir socialinį poveikį. Buvo nuspręsta, kad tolesnis poveikio vertinimas nereikalingas. |TEISINIAI PASIūLYMO ASPEKTAI |Siūlomų veiksmų santrauka Rekomendacijoje pateikiama dešimt gairių, skirtų daugiausia už mobilumą atsakingoms siunčiančiosioms ir priimančiosioms organizacijoms. Jas galima apibendrinti taip: Jas galima apibendrinti taip: A. Prieš išvykstant: užtikrinti, kad dalyviai galėtų naudotis patikimais patarimų ir informacijos apie mobilumo galimybes ir sąlygas šaltiniais; sudaryti mokymo planą, kuris taptų mobilumo pagrindu; užtikrinti išankstinį dalyvio pasiruošimą, visų pirma kalbinį pasiruošimą, ir užtikrinti, kad su mobilumu įgyta patirtis prisidėtų prie asmeninio ir profesinio tobulėjimo. B. Buvimo priimančioje šalyje metu: suteikti kalbinę ir logistinę paramą dalyviams, įskaitant informaciją ir (arba) pagalbą dėl kelionės, draudimo, socialinio draudimo, gyvenamosios vietos reikalavimų, socialinių paslaugų, mokesčių reikalų, apgyvendinimo ir t. t.; paskirti kuratorių, kuris teiktų pagalbą ir patarimus, kad dalyvis galėtų tinkamai integruotis. C. Pasibaigus mobilumo laikotarpiui: užtikrinti, kad gauti diplomai ar tęstų studijų ar apmokymo laikotarpiai būtų pripažinti arba patvirtinti; padėti dalyviams sugrįžti į jų socialinę, švietimo ir profesinę aplinką, ypač po ilgalaikio mobilumo; įvertinti mobilumo rezultatus ir patarti sugrįžusiems dalyviams, kaip jie galėtų geriausiai pritaikyti užsienyje įgytus gebėjimus. D. Bendro pobūdžio: aiškiai įvardyti, kas yra atsakingas už skirtingas rekomendacijos dalis. Chartija turėtų būti laikoma „universalia“ ta prasme, kad ji apima visas įmanomas švietimo mobilumo rūšis: formalų ir neformalų mokymąsi; ilgus ir trumpus laikotarpius; mokymąsi mokykloje, universitete ir darbe; jaunimo ir suakusiųjų mokymąsi ir t. t. Tai reiškia, kad jos tekstas yra neišvengiamai bendro pobūdžio; į tokios mažos apimties tekstą neįmanoma įtraukti visų atvejų. Todėl jos principus reikės pritaikyti pagal aplinkybes, o konkrečiais atvejais kai kurie jos punktai bus mažiau ar labiau aktualūs. Chartijoje išdėstytais principais nustatoma Europos gairių sistema, kurią reikia pritaikyti konkretiems atvejams. |Teisinis pagrindas Teisinis pasiūlymo pagrindas - Sutarties 149 straipsnio 4 dalis ir 150 straipsnio 4 dalis. Pirmasis straipsnis susijęs su švietimu, pastarasis – su profesiniu mokymu. Abu straipsniai leis Tarybai ir Europos Parlamentui, sprendimus priimantiems bendrai, priimti rekomendacijas dėl jų tikslų, iš kurių vienas kaip tik ir yra remti mobilumą (149 straipsnio 2 dalies antra įtrauka, 150 straipsnio 2 dalies trečia įtrauka), įgyvendinimo. |Subsidiarumo principas Subsidiarumo principas taikomas tik tuomet, jeigu pasiūlymas nepriklauso išskirtinei Bendrijos kompetencijai. |Valstybės narės negali pakankamai įgyvendinti šių tikslų dėl toliau pateikiamų priežasčių. |Tarpvalstybinis mobilumo pobūdis reiškia, kad bet kuriai vienai valstybei narei yra sunku aprėpti mobilumą. |Bendrijos veiksmais bus galima geriau pasiekti pasiūlymo tikslus dėl šios (-ių) priežasties (-čių). |Valstybės narės negali taip veiksmingai įgyvendinti pasiūlymo tikslų kaip Sąjunga. Tarpvalstybinis mobilumo pobūdis reiškia, kad bet kuriai vienai valstybei narei yra sunku apimti mobilumą. |Neįpareigojančios Bendrijos priemonės naudojimas yra veiksmingas būdas priimti pripažintą Europos orientyrą siekiant remti organizacijas visose valstybėse narėse. |Tekstas apsiriboja tais elementais, kuriuos naudinga priimti Europos lygmeniu, pavyzdžiui, klausimai, susiję su finansavimo struktūra ir šaltiniais, arba praktiniai organizaciniai klausimai yra palikti kompetentingoms valstybių narių ar mobilumo organizacijų institucijoms. |Todėl pasiūlyme laikomasi subsidiarumo principo. |Proporcingumo principas Pasiūlymas atitinka proporcingumo principą dėl šios(-ių) priežasties(-čių). |Šis sprendimas neviršija to, kas reikalinga šiems tikslams pasiekti. Pasiūlymas nereikalauja finansinių ar administracinių išlaidų. |Reikia pažymėti, kad valstybės narės per savo atstovus 2001 m. rekomendacija įkurtoje ekspertų grupėje prisidėjo prie šio darbo ir remia šį pasiūlymą. |Pasirinkta priemonė |Siūloma priemonė: rekomendacija. |Kitos priemonės nėra laikomos tinkamomis dėl šios(-ių) priežasties(-čių). Šis pasiūlymas yra pirmosios rekomendacijos (2001/613/EB) šioje srityje tęsinys, ir tuo metu Bendrija pasirinko tokio pobūdžio priemonę. Taip pat žr. 149 straipsnio 4 dalį. |POVEIKIS BIUDžETUI |Pasiūlymas neturi jokio poveikio Bendrijos biudžetui. |PAPILDOMA INFORMACIJA |Europos ekonominė erdvė Siūlomas aktas yra susijęs su EEE, ir todėl turėtų būti jai taikomas. |1.  2005/0179 (COD)PasiūlymasEUROPOS PARLAMENTO IR TARYBOS REKOMENDACIJAdėl tarptautinio mobilumo Bendrijoje švietimo ir mokymo tikslais: Europos mobilumo kokybės chartija (Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 149 straipsnio 4 dalį ir 150 straipsnio 4 dalį,atsižvelgdami į Komisijos pasiūlymą ([9]),atsižvelgdami į Europos ekonomikos ir socialinių reikalų komiteto nuomonę ([10]),atsižvelgdami į Regionų komiteto nuomonę ([11]),laikydamiesi Sutarties 251 straipsnyje nustatytos tvarkos ([12]),kadangi:(1) Mobilumas švietimo ir mokymo srityje yra neatskiriama asmenų judėjimo laisvės dalis, tai yra pagrindinė Sutartimi garantuojama laisvė, ir tai yra vienas iš pagrindinių Europos Sąjungos veiklos tikslų švietimo ir profesinio mokymo srityje; tai yra svarbiausia priemonė siekiant sukurti Europos švietimo ir mokymo erdvę ir ugdyti europietišką sąmoningumą.(2) Europos mobilumo ir mainų stiprinimas švietimo ir mokymosi tikslais yra darbo programos tikslas, kuriuo siekiama paversti Europą novatoriškiausia ir konkurencingiausia žinių ekonomika[13] iki 2010 m. 2006 m. organizuojami Europos darbuotojų mobilumo metai taip pat prisidės prie šio tikslo.(3) 2001 m. buvo priimta pirmoji Europos Parlamento ir Tarybos rekomendacija[14] siekiant palengvinti Bendrijos veiksmus skatinant mobilumą.(4) Remiantis minėtos Rekomendacijos III punkto 4 dalimi, Komisijos įkurtos ekspertų grupės darbas ir pirmoji šio darbo ataskaita parodo ne tik padarytą pažangą nacionaliniu ir Europos lygmeniu mobilumo švietimo ir mokymosi tikslais srityje bet ir tai, jog būtina sutelkti dėmesį ne tik į mobilumo didinimą, bet visų pirma į mobilumo kokybės gerinimą.(5) Šį tikslą galima pasiekti rekomendacijos forma priimant Mobilumo kokybės chartiją su išdėstytais šios srities principais, kurie turėtų būti įgyvendinti savanoriškai.(6) Kadangi Chartija apima pagrindinius mobilumo principus švietimo srityje, ji yra orientacinis pagrindas, padėsiantis suintensyvinti mainus, pripažinti studijų laikotarpius ir įtvirtinti abipusį pasitikėjimą tarp valstybinių institucijų, organizacijų ir visų mobilumo programų dalyvių.(7) Mobilumo nauda labai priklauso nuo praktinio pasirengimo kokybės: parengiamojo darbo, paramos ir pripažinimo. Kruopščiai planuodami ir tinkamai vertindami su mobilumu susiję asmenys ir organizacijos gali ženkliai pagerinti jo vertę.(8) Pageidautina, kad svarstomi principai apimtų ne vien tiktai patį mobilumo laikotarpį, bet taip pat ir laiką prieš ir po mobilumo laikotarpio.(9) Turi būti iš anksto sudarytas mokymosi planas. Taip pat būtinas ir išankstinis bendro pobūdžio dalyvių pasiruošimas.(10) Užsienyje praleisto laiko metu mobilumo kokybė gali būti pagerinta, jeigu dalyviui paskiriamas kuratorius. Aiškus ir išsamus priimančioje šalyje išklausytų kursų ir (arba) mokymo aprašymas nurodant jų trukmę padės užtikrinti, kad jie būtų pripažinti sugrįžus.(11) Prieš išvykstant reikėtų išsiaiškinti visus su finansavimu susijusius klausimus, visų pirma, kokią finansinę paramą galima gauti ir kas padengia išlaidas.(12) Skaidrumas ir geras administravimas reikalauja, kad būtų aiškiai apibrėžta, kokios organizacijos ir asmenys yra atsakingi už atskiras mobilumo programos pakopas ir veiksmus.(13) Siekiant užtikrinti bendrą mobilumo kokybę pageidautina, kad pirmiau minėti principai ir rekomendacijos mokymosi ir profesinio tobulėjimo tikslais būtų taikomi visoms mobilumo rūšims: švietimui ir mokymuisi; formaliam ir neformaliam mokymuisi; ilgiems ir trumpiems laikotarpiams; mokymuisi mokykloje, universitete ar darbe; jaunimo ir suaugusiųjų mokymuisi ir t. t.(14) Valstybės narės gali pritaikyti šios chartijos įgyvendinimą prie susiklosčiusių aplinkybių, t. y. gali ją pritaikyti prie konkrečių situacijų ir programų, gali kai kuriuos jos punktus paskelbti privalomais, o kitus neprivalomais.(15) Kadangi dabartinės rekomendacijos tikslai, apimantys visas valstybes nares, gali būti geriau pasiekti Bendrijos lygmeniu, Bendrija gali imtis priemonių remdamasi Sutarties 5 straipsnyje nustatytu subsidiarumo principu. Be to, siekiant laikytis proporcingumo principo kaip nustatyta tame pačiame straipsnyje, dabartinė rekomendacija neviršija to, kas būtina siekiant šių tikslų.ŠIUO DOKUMENTU REKOMENDUOJA valstybėms narėms priimti pridedamą „Europos mobilumo kokybės chartiją“ kaip priemonę siekiant sustiprinti asmeninį ir profesinį tobulėjimą.ŠIUO DOKUMENTU KVIEČIA valstybes nares antraisiais metais nuo šios rekomendacijos priėmimo dienos įtraukti į savo ataskaitas, skirtas darbo programai „Švietimas ir mokymas 2010 m.“, bendrąją informaciją apie vykdomus veiksmus ir jų įvertinimą atsižvelgiant į pirmiau išdėstytas rekomendacijas.ŠIUO DOKUMENTU kviečia Komisiją:-  tęsti bendradarbiavimą su valstybėmis narėmis ir socialiniais partneriais, kad būtų galima keistis naudinga informacija ir patirtimi įgyvendinant šioje rekomendacijoje siūlomas priemones;-  laikyti, kad dabartinė rekomendacija sudaro visumą kartu su Europos Parlamento ir Tarybos rekomendacija 2001/613/EB, ir todėl įtraukti jos prašomas dvejų metų ataskaitas į bendrąsias darbo programos „Švietimas ir mokymas 2010 m.” ataskaitas.Priimta Briuselyje, […]Europos Parlamento vardu Tarybos varduPirmininkas PirmininkasPRIEDAS1. EUROPOS MOBILUMO KOKYBėS CHARTIJAMobilumo dalyviai visuomet rodė mobilumui didelį susidomėjimą; 2000 m. Mobilumo veiksmų planas[15] ir 2001 m. liepos 10 d. Europos Parlamento ir Tarybos rekomendacija[16] dar labiau sustiprino mobilumą. Toji rekomendacija buvo plačios apimties, apėmė daugelį su mobilumu susijusių svarbių klausimų ir buvo skirta visiems, kam gali būti naudinga kurį laiką pasimokyti užsienyje (formaliai ir neformaliai), įskaitant studentus, mokytojus, instruktorius, savanorius ir besimokančiuosius. Antroji rekomendacija, kurios neatskiriama dalis yra ši chartija, yra tokios pačios apimties, bet pagrindinis dėmesys skiriamas mobilumo kokybės aspektams, kaip pasiūlė po pirmosios rekomendacijos[17] priėmimo įkurta ekspertų grupė. Ji užtikrins, kad dalyviai įgytų teigiamos patirties tiek priimančioje šalyje, tiek ir siunčiančiojoje šalyje, kai į ją sugrįš. Šioje chartijoje pateikiamos mobilumo, kuriame dalyvauja jaunimas ar suaugusieji formalaus ir neformalaus mokymosi tikslais bei siekdami asmeninio ir profesinio tobulėjimo, gairės. Ji buvo sudaryta kaip pagrindinis orientacinis dokumentas; jos turinį galima pritaikyti prie mobilumo trukmės, įvairios švietimo, mokymosi ir jaunimo veiklos ypatybių bei dalyvių poreikių. Nors pirmiausia chartija skirta mobilumui mokymosi tikslais, manoma, kad šios kokybės gairės taip pat bus naudingos ir kitoms mobilumo rūšims, pavyzdžiui, darbo mobilumui.1. Patarimai ir informacijaBūtų gerai, jeigu potencialūs mobilumo kandidatai galėtų naudotis patikimais patarimų ir informacijos apie mobilumo galimybes ir sąlygas, kurios leistų dalyvauti mobilume, šaltiniais.2. Mokymosi planasPrieš pradedant dalyvauti bet kokioje mobilumo rūšyje švietimo ir mokymosi tikslais, turėtų būti sudarytas mokymosi planas, dėl kurio sutartų visi su juo susiję subjektai, įskaitant priimančiąsias ir siunčiančiąsias organizacijas bei dalyvius. Plane turėtų būti pateikti tikslai ir laukiami rezultatai bei nurodyta, kaip šių rezultatų bus siekiama.3. Pritaikymas asmeniniams poreikiamsMobilumas, kuriame dalyvaujama švietimo ir mokymosi tikslais, turėtų kiek galima labiau būti pritaikytas prie asmeninių dalyvių mokymosi įpročių, įgūdžių ir motyvacijos bei turėtų būti parengtas siekiant tobulinti ar papildyti šiuos mokymosi aspektus.4. Bendro pobūdžio pasiruošimasIšankstinis dalyvių pasiruošimas yra būtinas, ir jis turėtų būti pritaikytas prie konkrečių jų poreikių. Pasiruošimas turėtų apimti, atsižvelgiant į būtinybę, kalbinius, pedagoginius, praktinius, administracinius, teisinius, asmeninius, kultūrinius ir finansinius aspektus.5. Kalbiniai aspektaiKalbiniai įgūdžiai yra būtini siekiant veiksmingo mokymosi. Dalyviai bei juos siunčiančiosios ir priimančiosios institucijos turėtų skirti ypatingą dėmesį kalbiniam pasiruošimui. Pasiruošimas mobilumui turėtų apimti:-  prieš išvykstant, kalbos žinių įvertinimą ir galimybę lankyti priimančiosios šalies kalbos ir dėstomosios kalbos kursus, jeigu jos skiriasi;-  priimančiojoje šalyje kalbinę paramą ir patarimus.6. Logistinė paramaDalyviams turi būti suteikta tinkama logistinė parama. Ji gali apimti informaciją ir pagalbą dėl kelionės, draudimo, leidimų gyventi ar dirbti, socialinės apsaugos, apgyvendinimo ir bet kokių kitų praktinių aspektų, įskaitant su dalyvių buvimu užsienyje susijusius saugumo klausimus.7. KuravimasPriimančioji organizacija (švietimo įstaiga, jaunimo organizacija, bendrovė ir t. t.) turi paskirti kuratorių, kuris būtų atsakingas už pagalbą dalyviams veiksmingai integruotis į priimančiosios organizacijos aplinką ir kuris būtų kontaktinis asmuo, galintis suteikti tolesnę pagalbą.8. PripažinimasJeigu studijų ar darbo užsienyje laikotarpis yra sudėtinė formalių studijų ar mokymo programos dalis, šis faktas turi būti užfiksuotas mokymosi plane, o dalyviams turi būti suteikta pagalba siekiant užtikrinti tinkamą pripažinimą ir patvirtinimą. Mokymosi plane turi būti nurodytas būdas, kaip bus atliekamos pripažinimo procedūros Kitų mobilumo rūšių atveju, o visų pirmą neformalaus švietimo ir mokymo srityje, turi būti išduotas pažymėjimas tam, kad dalyvis galėtų įrodyti savo aktyvų dalyvavimą ir mokymosi rezultatus.9. Reintegracija ir vertinimasDalyviams sugrįžus į savo šalį, jiems turi būti patarta, kaip jie galėtų pritaikyti užsienyje įgytus gebėjimus ir įgūdžius. Reikėtų, kad po ilgalaikio mobilumo sugrįžę asmenys galėtų gauti atitinkamą pagalbą dėl jų reintegracijos į socialinę, švietimo ir profesinę aplinką savo šalyje. Dalyviai kartu su atsakingomis organizacijomis turėtų tinkamai įvertinti įgytą patirtį siekiant nustatyti, ar mokymosi plano tikslai buvo įgyvendinti.10. Įsipareigojimai ir atsakomybėDėl šių kokybės kriterijų kylanti atsakomybė turi būti aiškiai apibrėžta, ir apie ją turi būti pranešta visiems susijusiems subjektams, įskaitant dalyvius. Ši atsakomybė turi būti patvirtinta raštiškai siekiant, kad visi susiję subjektai ją galėtų aiškiai suprasti.[1] Socrates programa yra skirta mokykloms (Comenius), aukštajam mokslui (Erasmus) ir suaugusiųjų švietimui (Grundtvig); Leonardo da Vinčio programa skirta profesiniam mokymui ir lavinimui.[2] OL L 215, 2001.8.9, p. 30.[3] KOM(2002) 72 galutinis.[4] 2001 m. gruodžio 10 d. Tarybos rezoliucija, OL C 367, 2001 12 21.[5] KOM(2001) 331 galutinis, 2001 6 20.[6] KOM(2003) 685 galutinis, Taryba 6905/04 EDUC 43.[7] http://eu2004.minocw.nl/docs/nl/presidency_conclusions_rotterdam.pdf[8] OL C 75, 2005 3 22.[9] OL C , , p. .[10] OL C , , p. .[11] OL C , , p. .[12] OL C , , p. .[13] Lisabonos strategija, pirmininkavimo išvados http://www.kbn.gov.pl/is2000/pdf/word5.PDF[14] 2001 m. liepos 10 d. Europos Parlamento ir Tarybos rekomendacija 2001/613/EB dėl studentų, besimokančiųjų, savanorių, mokytojų ir instruktorių mobilumo Bendrijoje, OL L 215, 2001 8 9, p. 30.[15] 2000 m. gruodžio 14 d. Tarybos ir valstybių narių vyriausybių atstovų susitikimo rezoliucija dėl mobilumo veiksmų plano, OL C 371, 2000 12 23.[16] OL L 215, 2001 8 8, p. 30.[17] KOM(2004) 21.


				|

		52015PC0015

			Pasiūlymas TARYBOS REGLAMENTAS kuriuo iš dalies keičiamas Reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa /* COM/2015/015 final - 2015/0010 (APP) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Gruodžio 2 d. Tarybos reglamento
Nr. 1311/2013, kuriuo nustatoma 2014–2020 m. daugiametė
finansinė programa[1]
(DFP reglamento), 19 straipsnyje numatytas daugiametės finansinės
programos (DFP) tikslinimas, jei taisyklės ar programos, kurioms taikomas
pasidalijamasis valdymas, patvirtinamos pavėluotai:
1. Jeigu struktūrinių fondų,
Sanglaudos fondo, Europos žemės ūkio fondo kaimo plėtrai,
Europos jūrų reikalų ir žuvininkystės fondo,
Prieglobsčio ir migracijos fondo ir Vidaus saugumo fondo, kuriems taikomas
pasidalijamasis valdymas, naujos taisyklės ar programos patvirtinamos po
2014 m. sausio 1 d., DFP tikslinama siekiant 2014 m. nepanaudotus asignavimus
perkelti į vėlesnius metus, viršijant atitinkamas išlaidų
viršutines ribas.
2. Tikslinimas dėl 2014 m.
nepanaudotų asignavimų perkėlimo patvirtinamas anksčiau nei
2015 m. gegužės 1 d.
Kadangi dėl 2014–2020 m. DFP
susitarta pavėluotai, įvairūs teisės aktai, kuriais
nustatytos fondų veiklos įgyvendinimo nuostatos, taip pat patvirtinti
pavėluotai: Europos regioninės plėtros fondo (ERPF), Europos
socialinio fondo (ESF), Sanglaudos fondo (SF) ir Europos žemės ūkio
fondo kaimo plėtrai (EŽŪFKP) – 2013 m. gruodžio mėn., o Europos
jūrų reikalų ir žuvininkystės fondo (EJRŽF),
Prieglobsčio, migracijos ir integracijos fondo (PMIF) ir Vidaus saugumo
fondo (VSF) – tik 2014 m. gegužės mėn. Vėliau per
2014 m. patvirtinti įvairūs įgyvendinimo ir deleguotieji
aktai kiekvienam fondui.
Komisijos strategija 2012 m. pradėti
neoficialų dialogą dėl Europos struktūrinių ir
investicijų fondų (ESI fondų, t. y. ERPF, ESF, SF,
EŽŪFKP ir EJRŽF) programavimo dokumentų davė svarių
rezultatų. Partnerystės susitarimų su valstybėmis
narėmis priėmimas užtruko maždaug keturiais mėnesiais trumpiau nei
per ankstesnį programavimo laikotarpį.
Vis dėlto,
teisės aktus patvirtinus pavėluotai, didelės dalies
programų nebuvo įmanoma priimti 2014 m. ir jos nebuvo
įgyvendintos tiek, kad joms galėtų būti taikoma
asignavimų perkėlimo į kitą laikotarpį procedūra
pagal Finansinio reglamento[2]
13 straipsnį: programoms, kurios parengtos iki 2014 m. pabaigos, bet
kurių nebuvo įmanoma oficialiai patvirtinti dėl laiko stokos,
galima taikyti 2014 m. įsipareigojimų asignavimų
perkėlimo į kitą laikotarpį procedūrą pagal Finansinio
reglamento 13 straipsnio 2 dalies a punktą. Šiomis aplinkybėmis
„parengtas“ reiškia, kad parengiamieji etapai yra užbaigti ir kad nereikia
jokių papildomų veiksmų, kad būtų galima pradėti
Komisijos sprendimo dėl programos patvirtinimo procedūrą. Tokiais
atvejais pagal asignavimų perkėlimo į kitą laikotarpį
procedūrą galima 2014 m. įsipareigojimų asignavimus
perkelti į 2015 m., jei 2014 m. jų sumas
įsipareigojama panaudoti iki 2015 m. kovo 31 d.
2014 m. nepanaudoti ir į kitą
laikotarpį neperkelti asignavimai į vėlesnius metus turi
būti perkelti patikslinant DFP pagal DFP reglamento 19 straipsnį.
Patikslinant DFP viršutines ribas, kartu turi
būti teikiamas taisomasis biudžetas dėl 2015 m.
įsipareigojimų asignavimų. Siekiant patvirtinti programas, pagal
kurias atsiranda biudžetinis įsipareigojimas ir pradedamos mokėti
pradinio išankstinio finansavimo lėšos, bus būtinas tiek
patikslinimas, tiek taisomasis biudžetas.
2.           TEISINIAI PASIŪLYMO
ASPEKTAI
2.1.        Patikslinimo taikymo sritis
Patikslinimas pagal DFP reglamento 19
straipsnį taikomas naujų taisyklių arba programų,
kurioms taikomas pasidalijamasis valdymas ir kurios susijusios su ESI fondais,
PMIF bei VSF, patvirtinimui po 2014 m. sausio 1 d. Taigi jis taikomas
programoms, patvirtintoms po 2014 m. sausio 1 d., net jei atitinkamas
teisės aktas patvirtintas iki to laiko. Be to, „taisyklės“ reiškia ne
tik pagrindinius teisėkūros aktus, kuriais nustatomos atitinkamų
fondų veiklos įgyvendinimo nuostatos, bet ir įgyvendinimo bei
deleguotuosius aktus, jei jie yra programų rengimo arba galutinės
versijos tvirtinimo sąlyga.
Taigi ši nuostata taip pat taikoma specialaus
asignavimo pagal Jaunimo užimtumo iniciatyvą lėšoms, nes teisinis
pagrindas yra tas pats kaip ir programų.
Be to, ji taikoma ir Europos pagalbos labiausiai
skurstantiems asmenims fondui, nes jo įsipareigojimai atsiranda iš
struktūrinių fondų ir yra įgyvendinami taikant
pasidalijamąjį valdymą.
Galiausiai 19 straipsnis taip pat apima ERPF
įnašus tarpvalstybinėms ir jūros baseinų programoms,
nustatytoms pagal Europos kaimynystės priemonę ir Pasirengimo
narystei pagalbos priemonę, nes tos sumos yra dalis nacionalinių
asignavimų, apibrėžtų ESI fondų bendrų nuostatų
reglamento[3]
(BNR) 91 straipsnio 2 dalyje.
Tačiau nuostata netaikoma nei sumoms,
perkeltoms iš Sanglaudos fondo Europos infrastruktūros tinklų
priemonei, nei Komisijos iniciatyva teikiamai techninei pagalbai, nei
novatoriškiems veiksmams, nes jie nėra programų dalis ir Komisija
juos valdo tiesiogiai. Be to, ji netaikoma įnašams iš DFP 4 išlaidų kategorijos,
net jei jie perkeliami ERPF ir Europos teritorinio bendradarbiavimo tikslui
įgyvendinti.
Pagal 19 straipsnį nenustatyta
suvaržymų, susijusių su asignavimų perkėlimo į
vėlesnius metus pobūdžiu.
3.           ASIGNAVIMŲ
PERKĖLIMAS
Įsipareigojimų asignavimai programoms,
kurioms taikomas pasidalijamasis valdymas, kaip apibrėžta DFP reglamento
19 straipsnyje, baigė galioti 2014 m. ir sudarė
21 043 639 478 EUR galiojusiomis kainomis. Ši suma atitinka
programų 2014 m. dalis, kurių nebuvo įmanoma panaudoti 2014 m.
ir perkelti į 2015 m.
Toliau lentelėje matyti 2014 m.
įsipareigojimų pasiskirstymas pagal fondus, 2014 m. patvirtintus
asignavimus atskiriant nuo asignavimų, kurie perkelti į kitą
laikotarpį ir kuriuos reikia perkelti pagal DFP reglamento 19
straipsnį:
Komisija siūlo visus asignavimus,
nepanaudotus 2014 m., perkelti į 2015 m., kad būtų
išlaikyta investicijų į augimą ir darbo vietų
kūrimą sparta, kuo labiau sumažėtų požiūrio skirtumai,
palyginti su 2014 m. patvirtintomis programomis, ir užtikrintas vienodas
požiūris, kaip ir į programas, kurių 2014 m.
įsipareigojimų dalis į kitą laikotarpį perkelta pagal
Finansinio reglamento 13 straipsnį[4].
Taigi visi asignavimai, kurie nepanaudoti 2014 m. ir neperkelti į
kitą laikotarpį, bus perkelti į 2015 m., išskyrus toliau
nurodytus atvejus.
Nepanaudotus EŽŪFKP asignavimus
siūloma vienodomis dalimis perkelti į 2015 ir 2016 m. Tai
grindžiama visų pirma toliau nurodytų aplinkybių bendru
poveikiu:
–
reguliavimo sistema, pagal kurią nustatyti
esminiai elementai, būtini, kad valstybės narės galėtų
parengti kaimo plėtros programas, užbaigta tik antrąjį
2014 m. pusmetį. Be to, naujausias reglamentas, kuriuo,
valstybėms narėms priėmus sprendimus sumas perkelti tarp
tiesioginės pagalbos ir kaimo plėtros biudžeto eilučių ir dėl
to pasikeitus programavimui, iš dalies keičiamas pagrindinis aktas,
įsigaliojo tik 2014 m. gruodžio mėn. pabaigoje;
–
dėl pereinamojo laikotarpio taisyklių,
nustatytų pagal Reglamentą (ES) Nr. 1310/2013, didelės
sumos, išleistos pagal naująsias kaimo plėtros programas,
pereinamuoju laikotarpiu tarp dviejų laikotarpių vis dar mokamos
pagal senųjų programų biudžeto eilutę. Todėl, biudžeto
eilutėje, skirtoje naujosioms kaimo plėtros programoms, padvigubinus
esamus įsipareigojimus, 2015 m. atsirastų papildomų
nepanaudotų asignavimų, nes bendra metinių mokėjimų
suma būtų mažesnė už visus esamus įsipareigojimus biudžeto
eilutėje, skirtoje naujosioms kaimo plėtros programoms;
–
kitaip negu kitų ESI fondų atveju, iš
EŽŪFKP finansuojamoms programoms nebus skirtas metinis išankstinis
finansavimas, dėl to išaugs tarpinių mokėjimų, kurių
reikės pareikalauti iki įsipareigojimų panaikinimo terminų,
suma.
Kalbant apie ERPF įnašus
tarpvalstybinėms ir jūros baseinų programoms, nustatytoms pagal
Europos kaimynystės priemonę (EKP TB programoms) ir Pasirengimo
narystei pagalbos priemonę (PNPP TB programoms), siūloma
visą 2014 m. ERPF asignavimą perkelti į 2017 m.
Pradėti šias programas sudėtingiau ir trunka ilgiau. Taip yra
dėl specifinio šių programų, kuriose dalyvauja valstybės
narės ir šalys kandidatės arba kaimyninės šalys, pobūdžio.
Iš PMIF arba VSF finansuojamų
programų asignavimai, kurie nepanaudoti 2014 m., proporcingai
mažinant turi būti perkelti į 2015–2017 m. Šių fondų
pagrindiniai aktai patvirtinti tik 2014 m. gegužės mėn., o
keletas įgyvendinimo ir deleguotųjų aktų vis dar
nepatvirtinti. Šiems fondams taikoma griežtesnė įsipareigojimų
panaikinimo taisyklė negu ESI fondams, t. y. n + 2,
antraisiais įgyvendinimo metais, o ne n + 3. Galiausiai
valstybės narės turi mažai šių fondų pasidalijamojo valdymo
patirties. Į šias ypatingas sąlygas atsižvelgiama siūlant
2014 m. asignavimus perkelti per trejus metus.
Taigi, 2014 m. nepanaudotus asignavimus
siūloma į vėlesnius metus perkelti, kaip parodyta lentelėje
toliau.
4.           POVEIKIS MOKĖJIMAMS
Poveikis mokėjimams 2015 m. bus
įtrauktas į 2015 m. patvirtintą biudžetą.
Pirmąją pradinio išankstinio finansavimo dalį,
neišmokėtą 2014 m., reikės išmokėti 2015 m. kartu
su antrąja išankstinio finansavimo dalimi. Tačiau atitinkami
2014 m. nepanaudoti asignavimai buvo panaudoti atliekant perkėlimą
susikaupusioms neapmokėtoms ankstesnio 2007–2013 m. laikotarpio
sąskaitoms apmokėti ir prireikus 2015 m. galėtų
būti atlikta atvirkštinė operacija išankstinio finansavimo sumoms
padengti.
Sunkiau prognozuoti vidutinio ir ilgojo
laikotarpio poveikį perkeltų asignavimų tarpiniams
mokėjimams.
Teisėkūros aktuose, kuriais nustatomos
fondų veiklos įgyvendinimo nuostatos, yra nuostatos dėl
automatinio įsipareigojimų asignavimų, nepanaudotų iki
konkretaus termino, kuris yra n + 3 metai ESI fondams ir
n + 2 metai PMIF ir VSF, panaikinimo.
N metai atitinka biudžetinio įsipareigojimo
metus. Kadangi ir įsipareigojimų asignavimų perkėlimo
į kitą laikotarpį, ir perkėlimo iš 2014 į 2015 m.
atveju biudžetinis įsipareigojimas bus prisiimtas 2015 m., n + 3
laikotarpis prasidės 2015 m., o terminas iš 2017 m. pabaigos
atitinkamai pasislinks į 2018 m. pabaigą. Taip pat bus ir
n + 2 atveju: laikotarpis prasidės 2015 m., o terminas
atitinkamai pasislinks per vienus metus.
Dėl to iš principo mokėjimai
galėtų pasislinkti iš vienų metų į kitus, o bendri
poreikiai 2014–2020 m. laikotarpiu dėl to nesumažėtų. Kita
vertus, realus įgyvendinimo tempas nuo perkėlimo nepriklausys. Pagal
visas programas, kad ir kokia būtų jų patvirtinimo data,
išlaidos atitinka reikalavimus nuo 2014 m. sausio 1 d. (Jaunimo užimtumo
iniciatyvos atveju – nuo 2013 m. rugsėjo 1 d., o Europos pagalbos
labiausiai skurstantiems asmenims fondo – 2013 m. gruodžio 1 d.). Tai reiškia,
kad įgyvendinimas galėtų prasidėti iki oficialaus
atitinkamos programos patvirtinimo ir apriboti vėlavimo poveikį
tarpinių mokėjimų reikalavimų pateikimui.
Numatoma, kad 2014 m.
įsipareigojimų perkėlimo poveikis metinėms viršutinėms
mokėjimų riboms papildomai sumažės tiek dėl to, kad
valstybės narės turi n + 3 metus lėšoms įsisavinti
(PMIF ir VSF atveju – n + 2), atsižvelgiant į pradinį ir
metinį išankstinį finansavimą, tiek dėl bendrosios
mokėjimų maržos nustatymo (DFP reglamento 5 straipsnis).
Dėl šių priežasčių Komisija
nesiūlo tikslinti viršutinių mokėjimų ribų. Ji
reguliariai vertins situaciją atsižvelgdama į įgyvendinimą
ir prireikus teiks pasiūlymų laikydamasi atitinkamų DFP
reglamento nuostatų.
5.           PATIKSLINTA FINANSINĖ
PROGRAMA GALIOJANČIOMIS KAINOMIS
Siūlomas
asignavimų perkėlimas toliau pateiktoje DFP lentelėje yra
išreikštas galiojančiomis kainomis ir apima 2015 m. techninį
patikslinimą[5].

Tarybos reglamente, kuriuo iš dalies
keičiamas DFP reglamentas, reikia padaryti nuorodą į jo priede
pateiktą bazinę lentelę, kurios duomenys pateikti
palyginamosiomis 2011 m. kainomis. Taigi sumos galiojančiomis kainomis
turi būti perskaičiuotos į 2011 m. kainas.
2015/0010 (APP)
Pasiūlymas
TARYBOS REGLAMENTAS
kuriuo iš dalies keičiamas Reglamentas
(ES, Euratomas) Nr. 1311/2013, kuriuo nustatoma 2014–2020 m.
daugiametė finansinė programa
EUROPOS SĄJUNGOS TARYBA,
atsižvelgdama į Sutartį dėl Europos
Sąjungos veikimo, ypač į jos 312 straipsnį,
atsižvelgdama į Europos atominės
energijos bendrijos steigimo sutartį, ypač į jos 106a
straipsnį,
atsižvelgdama į Europos Komisijos
pasiūlymą,
atsižvelgdama į Europos Parlamento
pritarimą,
teisėkūros procedūra priimamo
akto projektą perdavus nacionaliniams parlamentams,
laikydamasi specialios teisėkūros
procedūros,
kadangi:
(1)       Tarybos reglamento (ES,
Euratomas) Nr. 1311/2013[6]
19 straipsniu nustatyta, kad jeigu struktūrinių fondų,
Sanglaudos fondo, Europos žemės ūkio fondo kaimo plėtrai,
Europos jūrų reikalų ir žuvininkystės fondo,
Prieglobsčio, migracijos ir integracijos fondo ir Vidaus saugumo fondo,
kuriems taikomas pasidalijamasis valdymas, naujos taisyklės ar programos
patvirtinamos po 2014 m. sausio 1 d., reikia patikslinti daugiametę
finansinę programą siekiant 2014 m. nepanaudotus asignavimus perkelti
į vėlesnius metus, viršijant atitinkamas išlaidų viršutines
ribas. Tikslinimas dėl 2014 m. nepanaudotų asignavimų
perkėlimo patvirtinamas anksčiau nei 2015 m. gegužės 1 d.;

(2)       kadangi taisyklės ir
programos patvirtintos taip vėlai, nebuvo įmanoma nei panaudoti
2014 m., nei perkelti į 2015 m. struktūriniams fondams ir
Sanglaudos fondui numatyto 11 216 187 326 EUR galiojančiomis
kainomis asignavimo, Europos žemės ūkio fondui kaimo plėtrai ir
Europos jūrų reikalų ir žuvininkystės fondui numatyto
9 446 050 652 EUR galiojančiomis kainomis asignavimo,
taip pat Prieglobsčio, migracijos ir integracijos fondui ir Vidaus saugumo
fondui numatyto 442 319 096 EUR asignavimo;
(3)       todėl reikėtų
patikslinti Reglamento (ES, Euratomas) Nr. 1311/2013 I priedą,
perkeliant 2014 m. nepanaudotus 1b išlaidų subkategorijos ir 2 bei 3
išlaidų kategorijų įsipareigojimų asignavimus į vėlesnius
metus. Šiuo tikslu skaičiai galiojančiomis kainomis turėtų
būti perskaičiuoti 2011 m. kainomis;
(4)       todėl Reglamentas (ES,
Euratomas) Nr. 1311/2013 turėtų būti atitinkamai iš dalies
pakeistas,
PRIĖMĖ ŠĮ
REGLAMENTĄ:
1 straipsnis
Reglamento (ES, Euratomas) Nr. 1311/2013
priedas pakeičiamas šio reglamento priede išdėstytu tekstu.
2 straipsnis
Šis reglamentas įsigalioja
trečią dieną po jo paskelbimo Europos Sąjungos
oficialiajame leidinyje.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]              OL L 347, 2013 12 20, p. 884.
[2]              2012 m. spalio 25 d. Europos Parlamento ir
Tarybos reglamentas (ES, Euratomas) Nr. 966/2012 dėl Sąjungos
bendrajam biudžetui taikomų finansinių taisyklių ir kuriuo
panaikinamas Tarybos reglamentas (EB, Euratomas) Nr. 1605/2002 (OL L 298, 2012
10 26, p. 1).
[3]              2013 m. gruodžio 17 d. Europos Parlamento ir
Tarybos reglamentas (ES) Nr. 1303/2013, kuriuo nustatomos Europos
regioninės plėtros fondui, Europos socialiniam fondui, Sanglaudos
fondui, Europos žemės ūkio fondui kaimo plėtrai ir Europos
jūros reikalų ir žuvininkystės fondui bendros nuostatos ir
Europos regioninės plėtros fondui, Europos socialiniam fondui,
Sanglaudos fondui ir Europos jūros reikalų ir žuvininkystės
fondui taikytinos bendrosios nuostatos ir panaikinamas Tarybos reglamentas (EB)
Nr. 1081/2006 (OL L 347, 2013 12 20, p. 320).
[4]               Tiek įsipareigojimų asignavimų
perkėlimo į kitą laikotarpį atveju, tiek perkėlimo iš
2014 m. į 2015 m. atveju, biudžetinis įsipareigojimas bus
prisiimtas 2015 m. Taigi ESI fondų n + 3 terminas iš
2017 m. pabaigos atitinkamai pasislinks į 2018 m. pabaigą.
PMIF ir VSF n + 2 terminas iš 2016 m. pabaigos atitinkamai
pasislinks į 2017 m. pabaigą.
[5]               Komisijos komunikatas Tarybai ir Europos Parlamentui
„2015 m. finansinės programos techninis patikslinimas pagal BNP
pokyčius (Tarybos reglamento Nr. 1311/2013, kuriuo nustatoma
2014–2020 m. daugiametė finansinė programa, 6 straipsnis)“,
COM(2014) 307 final, 2014 5 28.
[6]               2013 m. gruodžio 2 d. Tarybos reglamentas (ES,
Euratomas) Nr. 1311/2013, kuriuo nustatoma 2014–2020 m. daugiametė
finansinė programa (OL L 347, 2013 12 20, p. 884).
PRIEDAS
DAUGIAMETĖ FINANSINĖ PROGRAMA
(ES-28)


Svarbus teisinis pranešimas

|

52009PC0339

Pasiūlymas Tarybos reglamentas kuriuo nutraukiama dalinė tarpinė antidempingo priemonių, taikomų tam tikriems importuojamiems Kinijos Liaudies Respublikos kilmės plastikiniams maišeliams ir krepšeliams, peržiūra  /* KOM/2009/0339 galutinis */

	[pic] | EUROPOS BENDRIJŲ KOMISIJA |Briuselis, 2009.7.6KOM(2009) 339 galutinisPasiūlymasTARYBOS REGLAMENTASkuriuo nutraukiama dalinė tarpinė antidempingo priemonių, taikomų tam tikriems importuojamiems Kinijos Liaudies Respublikos kilmės plastikiniams maišeliams ir krepšeliams, peržiūraAIŠKINAMASIS MEMORANDUMAS1. PASIūLYMO APLINKYBėS-  Pasiūlymo pagrindas ir tikslaiŠis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005 (toliau – pagrindinis reglamentas), taikymu atliekant tyrimą dėl tam tikrų importuojamų, inter alia , Kinijos Liaudies Respublikos kilmės plastikinių maišelių ir krepšelių.-  Bendrosios aplinkybėsŠis pasiūlymas teikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus.-  Pasiūlymo srityje galiojančios priemonėsTarybos reglamentas (EB) Nr. 1425/2006, nustatantis galutinį antidempingo muitą tam tikriems importuojamiems Kinijos Liaudies Respublikos ir Tailando kilmės plastikiniams maišeliams ir krepšeliams ir nutraukiantis tyrimą dėl tam tikrų Malaizijos kilmės plastikinių maišelių ir krepšelių importo, su paskutiniais pakeitimais, padarytais Tarybos reglamentu (EB) Nr. 189/2009.-  Derėjimas su kitomis Europos Sąjungos politikos sritimis ir tikslaisNetaikoma.2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS-  Konsultacijos su suinteresuotosiomis šalimisSu tyrimu susijusios suinteresuotosios šalys turėjo galimybę ginti savo interesus atliekant tyrimą pagal pagrindinio reglamento nuostatas.-  Tiriamųjų duomenų rinkimas ir naudojimasNepriklausomo tyrimo neprireikė.-  Poveikio vertinimasŠis pasiūlymas parengtas įgyvendinant pagrindinį reglamentą.Pagrindiniame reglamente nėra nuostatų dėl bendro poveikio vertinimo, tačiau jame pateikiamas išsamus įvertintinų sąlygų sąrašas.3. TEISINIAI PASIŪLYMO ASPEKTAI-  Siūlomų veiksmų santraukaSusijusio eksportuotojo prašymu 2008 m. liepos 11 d. Komisija inicijavo dalinę tarpinę peržiūrą, kurią atliekant tirtas tik vieno tam tikrus Kinijos Liaudies Respublikos kilmės plastikinius maišelius ir krepšelius eksportuojančio gamintojo vykdomas dempingas.2009 m. kovo 24 d. susijusi bendrovė atsiėmė savo prašymą dėl peržiūros. Apsvarsčius, ar būtų pagrįsta tęsti tyrimą ex officio , buvo nuspręsta, kad peržiūrą reikėtų nutraukti. Todėl Komisijai siūloma priimti pridedamą reglamento pasiūlymą, kuris turėtų būti paskelbtas Europos Sąjungos oficialiajame leidinyje ne vėliau kaip 2009 m. liepos 10 d.-  Teisinis pagrindas1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005.-  Subsidiarumo principasPasiūlymas priklauso išimtinei Bendrijos kompetencijai. Todėl subsidiarumo principas netaikomas.-  Proporcingumo principasPasiūlymas atitinka proporcingumo principą dėl toliau nurodytų priežasčių.Veiksmų pobūdis yra aprašytas pagrindiniame reglamente, nesuteikiant galimybės taikyti nacionalinį sprendimą.Nuoroda apie Bendrijai, nacionalinėms vyriausybėms, regionų ir vietos valdžios institucijoms, ūkinės veiklos vykdytojams ir piliečiams tenkančios finansinės ir administracinės naštos mažinimą ir jos proporcingumą pasiūlymo tikslui netaikoma.-  Pasirinkta priemonėSiūloma priemonė: reglamentas.Kitos priemonės būtų netinkamos dėl toliau nurodytos priežasties –kitos priemonės būtų netinkamos, nes pagrindiniame reglamente kitos galimybės nenumatytos.4. POVEIKIS BIUDŽETUIPasiūlymas neturi poveikio Bendrijos biudžetui.PasiūlymasTARYBOS REGLAMENTASkuriuo nutraukiama dalinė tarpinė antidempingo priemonių, taikomų tam tikriems importuojamiems Kinijos Liaudies Respublikos kilmės plastikiniams maišeliams ir krepšeliams, peržiūraEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau – pagrindinis reglamentas), ypač į jo 11 straipsnio 3 dalį,atsižvelgdama į Komisijos pasiūlymą, pateiktą pasikonsultavus su Patariamuoju komitetu,kadangi:1. PROCEDŪRA1.1. Galiojančios priemonės(1) Reglamentu (EB) Nr. 1425/2006[2] Taryba nustatė galutinį antidempingo muitą tam tikriems importuojamiems, inter alia , Kinijos Liaudies Respublikos kilmės plastikiniams maišeliams ir krepšeliams. Minėtas reglamentas paskutinį kartą keistas Tarybos reglamentu (EB) Nr. 189/2009[3]. Aštuonioms bendrovėms, kurioms galioja individualūs muitai, taikomi 4,3−12,8 % dydžio muitai. Bendradarbiaujančioms bendrovėms, kurioms nenustatyti individualūs muitai, taikomas 8,4 % dydžio muitas, o visoms kitoms bendrovėms nustatytas 28,8 % dydžio muitas.1.2. Prašymas atlikti peržiūrą(2) 2008 m. kovo 25 d. Komisija gavo vieno tam tikrus Kinijos Liaudies Respublikos kilmės plastikinius maišelius ir krepšelius eksportuojančio gamintojo prašymą atlikti dalinę tarpinę peržiūrą pagal pagrindinio reglamento 11 straipsnio 3 dalį.(3) Prašymą pateikė CeDo Shanghai Limited (toliau – CeDo Shanghai arba „pareiškėjas“).(4) Pareiškėjas tvirtino, inter alia , kad jo į Bendriją eksportuojamų tam tikrų plastikinių maišelių ir krepšelių eksporto kaina gerokai padidėjo – daug daugiau nei pareiškėjo gamybos Kinijos Liaudies Respublikoje sąnaudomis pagrįsta apskaičiuotoji normalioji vertė, todėl dempingas sumažėjo arba buvo visai panaikintas. Todėl jau nėra būtina toliau taikyti galiojančių priemonių, kurių dydis buvo pagrįstas anksčiau nustatytu dempingo dydžiu, ir taip kompensuoti dempingo daromą žalą.1.3. Inicijavimas(5) Pasikonsultavusi su Patariamuoju komitetu ir nustačiusi, kad yra pakankamai prima facie įrodymų, pateisinančių dalinės tarpinės peržiūros inicijavimą, Komisija, vadovaudamasi pagrindinio reglamento 11 straipsnio 3 dalimi, Europos Sąjungos oficialiajame leidinyje [4] paskelbė pranešimą apie dalinės tarpinės peržiūros inicijavimą tik su bendrove CeDo Shanghai susijusiam dempingui tirti. Nagrinėjamasis produktas buvo toks pat, koks nustatytas Tarybos reglamente (EB) Nr. 1425/2006 su pakeitimais, t. y. Kinijos Liaudies Respublikos kilmės plastikiniai maišeliai ir krepšeliai, kurių sudėtyje yra mažiausiai 20 % masės polietileno, o storis neviršija 100 mikronų ir kurių KN kodai yra ex 3923 21 00, ex 3923 29 10 ir ex 3923 29 90 (TARIC kodai 3923 21 00 20, 3923 29 10 20 ir 3923 29 90 20).(6) Atliekant dempingo tyrimą buvo nagrinėjamas 2007 m. liepos 1 d. – 2008 m. birželio 30 d. laikotarpis.(7) Komisija oficialiai pranešė pareiškėjui, Bendrijos pramonės atstovams ir eksportuojančios šalies atstovams apie peržiūros inicijavimą. Suinteresuotosios šalys turėjo galimybę raštu pareikšti savo nuomonę ir prašyti jas išklausyti per pranešime apie tyrimo inicijavimą nustatytą laikotarpį.2. PRAŠYMO ATSIĖMIMAS IR TYRIMO NUTRAUKIMAS(8) 2009 m. kovo 24 d. laišku Komisijai CeDo Shanghai oficialiai atsiėmė savo prašymą dėl dalinės tarpinės antidempingo priemonių, taikomų tam tikriems importuojamiems, inter alia , Kinijos Liaudies Respublikos kilmės plastikiniams maišeliams ir krepšeliams, peržiūros.(9) Svarstyta, ar būtų pagrįsta tęsti tyrimą ex officio . Komisija nusprendė, kad tyrimo nutraukimas nepadarytų poveikio galiojančioms antidempingo priemonėms ir kad jo nutraukimas neprieštarautų Bendrijos interesams. Todėl tyrimas turėtų būti nutrauktas.(10) Suinteresuotosioms šalims pranešta apie ketinimą nutraukti tyrimą ir suteikta galimybė teikti pastabas. Tačiau negauta jokių pastabų, kurios galėtų turėti įtakos šiam sprendimui.(11) Taigi, daroma išvada, kad su tam tikrais importuojamais, inter alia , Kinijos Liaudies Respublikos kilmės plastikiniais maišeliais ir krepšeliais susijusi peržiūra turėtų būti nutraukta nekeičiant galiojančių antidempingo priemonių,PRIĖMĖ ŠĮ REGLAMENTĄ:1 straipsnisPagal Reglamento (EB) Nr. 384/96 11 straipsnio 3 dalį inicijuota dalinė tarpinė antidempingo priemonių, taikomų tam tikriems importuojamiems, inter alia , Kinijos Liaudies Respublikos kilmės plastikiniams maišeliams ir krepšeliams, peržiūra nutraukiama nekeičiant galiojančių antidempingo priemonių.2 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta Briuselyje […]Tarybos varduPirmininkas [1] OL L 56, 1996 3 6, p. 1.[2] OL L 270, 2006 9 29, p. 4.[3] OL L 67, 2009 3 12, p. 5.[4] OL C 176, 2008 7 11, p. 9.


Svarbus teisinis pranešimas

|

52009PC0319

Pasiūlymas Tarybos reglamentas kuriuo nutraukiama Reglamento (EB) Nr. 192/2007, nustatančio galutinį antidempingo muitą tam tikram importuojamam, inter alia, Malaizijos kilmės polietileno tereftalatui, naujo eksportuotojo peržiūra, vėl nustatomas muitas vieno šios šalies eksportuotojo importuojamam produktui ir nutraukiama šio importuojamo produkto registracija  /* KOM/2009/0319 galutinis */

	[pic] | EUROPOS BENDRIJŲ KOMISIJA |Briuselis, 26.6.2009KOM(2009) 319 galutinisPasiūlymasTARYBOS REGLAMENTASkuriuo nutraukiama Reglamento (EB) Nr. 192/2007, nustatančio galutinį antidempingo muitą tam tikram importuojamam, inter alia, Malaizijos kilmės polietileno tereftalatui, naujo eksportuotojo peržiūra, vėl nustatomas muitas vieno šios šalies eksportuotojo importuojamam produktui ir nutraukiama šio importuojamo produkto registracijaAIŠKINAMASIS MEMORANDUMAS1) Pasiūlymo aplinkybės |Pasiūlymo pagrindas ir tikslai Šis pasiūlymas susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005 (toliau – pagrindinis reglamentas), taikymu tiriant Malaizijos kilmės polietileno tereftalato (toliau – PET) importą. |Bendrosios aplinkybės Šis pasiūlymas pateikiamas įgyvendinant pagrindinį reglamentą ir atsižvelgiant į tyrimo, atlikto laikantis pagrindiniame reglamente nustatytų esminių ir procedūrinių reikalavimų, rezultatus. |Pasiūlymo srityje taikomos nuostatos 2007 m. vasario 22 d. Tarybos reglamentas (EB) Nr. 192/2007, nustatantis galutinį antidempingo muitą tam tikram Indijos, Indonezijos, Malaizijos, Korėjos Respublikos, Tailando ir Taivano kilmės importuojamam polietileno tereftalatui (PET) pasibaigus priemonių galiojimo termino peržiūrai ir dalinei tarpinei peržiūrai pagal Reglamento (EB) Nr. 384/96 11 straipsnio 2 dalį ir 11 straipsnio 3 dalį. |Derėjimas su kitomis Europos Sąjungos politikos sritimis ir tikslais Netaikoma. |2) Konsultacijos su suinteresuotosiomis šalimis ir poveikio vertinimas |Konsultacijos su suinteresuotosiomis šalimis |Su tyrimu susijusios suinteresuotosios šalys turėjo galimybę ginti savo interesus atliekant tyrimą pagal pagrindinio reglamento nuostatas. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Šis pasiūlymas parengtas įgyvendinant pagrindinį reglamentą. Pagrindiniame reglamente nenumatytas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. |3) Teisiniai pasiūlymo aspektai |Siūlomų veiksmų santrauka 2008 m. lapkričio 6 d. Komisija inicijavo Tarybos reglamento (EB) Nr. 192/2007, nustatančio galutinį antidempingo muitą tam tikram importuojamam, inter alia, Malaizijos kilmės polietileno tereftalatui, naujo eksportuotojo peržiūrą, panaikino muitą vieno šios šalies eksportuotojo importuojamam produktui ir nustatė privalomą šio importuojamo produkto registraciją. Susijusi bendrovė – Eastman Chemical Malaysia SDN.BHD (toliau – pareiškėjas). Atliekant tyrimą Eastman Chemical (Malaysia) SDN.BHD nusprendė atsiimti paraišką dėl naujo eksportuotojo peržiūros. Todėl buvo neįmanoma nustatyti pareiškėjo individualaus dempingo skirtumo ir muito normos. Atsižvelgiant į tai, kas išdėstyta pirmiau, pareiškėjui turėtų būti vėl taikomas atliekant pradinį tyrimą kitiems eksportuotojams nustatytas muitas. Todėl Tarybai siūloma priimti pridedamą reglamento pasiūlymą, kuris turėtų būti paskelbtas Europos Sąjungos oficialiajame leidinyje ne vėliau kaip iki 2009 m. rugpjūčio 4 d. |Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais Tarybos reglamentu (EB) Nr. 2117/2005, ypač jo 11 straipsnio 4 dalis. |Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šių priežasčių. |Veiksmų pobūdis yra aprašytas pagrindiniame reglamente, nesuteikiant galimybės taikyti nacionalinį sprendimą. |Nuoroda apie Bendrijai, nacionalinėms vyriausybėms, regionų ir vietos valdžios institucijoms, ūkinės veiklos vykdytojams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma. |Pasirinkta priemonė |Siūloma priemonė – reglamentas. |Kitos priemonės būtų netinkamos, nes minėtame pagrindiniame reglamente kitų galimybių nenumatyta. |4) Poveikis biudžetui |Pasiūlymas neturi poveikio Bendrijos biudžetui. |PasiūlymasTARYBOS REGLAMENTASkuriuo nutraukiama Reglamento (EB) Nr. 192/2007, nustatančio galutinį antidempingo muitą tam tikram importuojamam, inter alia , Malaizijos kilmės polietileno tereftalatui, naujo eksportuotojo peržiūra, vėl nustatomas muitas vieno šios šalies eksportuotojo importuojamam produktui ir nutraukiama šio importuojamo produkto registracijaEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau –pagrindinis reglamentas), ypač į jo 11 straipsnio 4 dalį,atsižvelgdama į Komisijos pasiūlymą, pateiktą pasikonsultavus su Patariamuoju komitetu,kadangi:A. ANKSTESNĖ PROCEDŪRA(1) Pasibaigus priemonių galiojimo termino peržiūros tyrimui, Taryba Reglamentu (EB) Nr. 192/2007[2] nustatė galutinį antidempingo muitą į Bendriją importuojamam tam tikram, inter alia, Malaizijos kilmės polietileno tereftalatui (PET). Galiojančias priemones sudaro 160,1 EUR/t muito norma, išskyrus konkrečiai nurodytas bendroves, kurioms taikomos individualios muito normos. Pagal tą reglamentą antidempingo muitai taip pat nustatyti importuojamam Indijos, Indonezijos, Korėjos Respublikos, Tailando ir Taivano kilmės PET. Pradinės priemonės nustatytos pagal Reglamentą (EB) Nr. 2604/2000[3] pasibaigus tyrimui (toliau – pradinis tyrimas).B . DABARTINĖ PROCEDŪRA1. Prašymas atlikti peržiūrą(2) Vėliau Komisija gavo bendrovės Eastman Chemical (Malaysia) SDN.BHD (toliau – pareiškėjas) prašymą inicijuoti Reglamento Nr. 192/2007 naujo eksportuotojo peržiūrą pagal pagrindinio reglamento 11 straipsnio 4 dalį. Pareiškėjas teigė, kad jis per tiriamąjį laikotarpį, kuriuo remiantis nustatytos antidempingo priemonės, t. y. 1998 m. spalio 1 d.–1999 m. rugsėjo 30 d. (toliau – pradinis tiriamasis laikotarpis), neeksportavo tam tikro PET į Bendriją ir kad jis nesusijęs su jokiais tam tikrą PET eksportuojančiais gamintojais, kuriems taikomos minėtosios antidempingo priemonės. Be to, pareiškėjas teigė, kad tam tikrą PET jis pradėjo eksportuoti į Bendriją pasibaigus pradiniam tiriamajam laikotarpiui.2. Naujo eksportuotojo peržiūros inicijavimas(3) Komisija išnagrinėjo pareiškėjo pateiktus prima facie įrodymus ir nusprendė, kad jų pakanka, siekiant pagrįstai inicijuoti peržiūrą pagal pagrindinio reglamento 11 straipsnio 4 dalį. Pasikonsultavusi su Patariamuoju komitetu ir suteikusi galimybę susijusiai Bendrijos pramonei pateikti pastabas, Komisija Reglamentu (EB) Nr. 1082/2008[4] inicijavo Reglamento (EB) Nr. 192/2007 peržiūrą dėl pareiškėjo.(4) Pagal Komisijos reglamento (EB) Nr. 1082/2008 2 straipsnį panaikintas 160,1 EUR/t antidempingo muitas, nustatytas Reglamentu (EB) Nr. 192/2007 importuojamam tam tikram pareiškėjo gaminamam ir eksportui į Bendriją parduodamam PET. Tuo pat metu pagal pagrindinio reglamento 14 straipsnio 5 dalį muitinėms nurodyta imtis atitinkamų priemonių tokiam importuojamam produktui registruoti.3. Nagrinėjamasis produktas(5) Atliekant šią peržiūrą nagrinėjamas toks pat produktas kaip ir per pradinį tyrimą, t. y. PET, kurio klampos skaičius pagal ISO standartą 1628-5 yra 78 ml/g arba didesnis ir kuriam priskiriamas KN kodas 3907 60 20.4. Suinteresuotosios šalys(6) Komisija oficialiai pranešė pareiškėjui, Bendrijos pramonei ir eksportuojančios šalies atstovams apie peržiūros inicijavimą. Suinteresuotosioms šalims buvo suteikta galimybė teikti savo nuomonę raštu ir būti išklausytoms.(7) Komisija pareiškėjui išsiuntė klausimyną ir iki nustatyto termino gavo atsakymą. Komisija patikrino visą, jos manymu, dempingui nustatyti būtiną informaciją ir pareiškėjo patalpose surengė tikrinamąjį vizitą.5. Peržiūros tiriamasis laikotarpis(8) Atliekant naujo eksportuotojo peržiūros tyrimą nagrinėtas 2007 m. spalio 1 d.–2008 m. rugsėjo 30 d. laikotarpis.C. PRAŠYMO ATLIKTI NAUJO EKSPORTUOTOJO PERŽIŪRĄ ATSIĖMIMAS(9) 2009 m. balandžio 22 d. Komisijai adresuotu raštu pareiškėjas, nenurodydamas konkretaus pagrindo, oficialiai atsiėmė prašymą atlikti naujo eksportuotojo peržiūrą.(10) Šiomis aplinkybėmis Komisija negalėjo nustatyti pareiškėjo individualaus dempingo skirtumo ir muito normos. Todėl padaryta išvada, kad į Bendriją importuojamam Malaizijos kilmės PET, kurio klampos skaičius pagal ISO standartą 1628-5 yra 78 ml/g arba didesnis ir kuriam priskiriamas KN kodas 3907 60 20, kurį pagamino ir į Bendriją eksportui pardavė Eastman Chemical (Malaysia) SDN.BHD, turėtų būti taikomas visai šaliai apskaičiuotas Malaizijos „visoms kitoms bendrovėms“ taikomas muitas (160,1 EUR/t), nustatytas Tarybos reglamentu Nr. 192/2007, ir ši muito norma turėtų būti vėl taikoma.D. ANTIDEMPINGO MUITO TAIKYMAS ATGALINE DATA(11) Atsižvelgiant į pirmiau išdėstytas išvadas, bendrovei Eastman Chemical (Malaysia) SDN.BHD taikytinas antidempingo muitas taikomas atgaline data nuo importuojamo nagrinėjamojo produkto, kuriam nustatyta privaloma registracija pagal Komisijos reglamento (EB) Nr. 1082/2008 3 straipsnį, peržiūros inicijavimo datos.E. ATSKLEIDIMAS IR PRIEMONIŲ TAIKYMO TRUKMĖ(12) Pareiškėjui ir kitoms susijusioms šalims pranešta apie pagrindinius faktus ir aplinkybes, kurių pagrindu buvo ketinama vėl taikyti galutinį antidempingo muitą importuojamam tam tikram, inter alia, Malaizijos kilmės PET, kurį pagamino ir eksportui į Bendriją pardavė Eastman Chemical Malaysia SDN.BHD , ir šį muitą taikyti atgaline data importuojamam produktui, kuriam nustatyta privaloma registracija. Gautos pastabos svarstytos ir, prireikus, į jas atsižvelgta.(13) Ši peržiūra neturi įtakos datai, nuo kurios Reglamentu (EB) Nr. 192/2007 nustatytų priemonių galiojimo laikas pasibaigs pagal pagrindinio reglamento 11 straipsnio 2 dalį,PRIĖMĖ ŠĮ REGLAMENTĄ:1 straipsnis1. Reglamentu (EB) 1082/2007 inicijuota naujo eksportuotojo peržiūra nutraukiama ir pagal Reglamento (EB) Nr. 192/2007 1 straipsnį Malaizijos „visoms kitoms bendrovėms“ taikomas antidempingo muitas nustatomas importuojamiems produktams, nurodytiems Reglamento (EB) Nr. 1082/2008 1 straipsnyje.2. Pagal Reglamento (EB) Nr. 192/2007 1 straipsnį Malaizijos „visoms kitoms bendrovėms“ nustatytas antidempingo muitas taikomas nuo 2008 m. lapkričio 6 d. už importuotą tam tikrą polietileno tereftalatą, kuris buvo registruojamas pagal Reglamento (EB) Nr. 1082/2008 3 straipsnį.3. Muitinėms nurodoma nebevykdyti importuojamo produkto registracijos pagal Reglamento (EB) Nr. 1082/2008 3 straipsnį.4. Jeigu nenurodyta kitaip, taikomos galiojančios muitus reglamentuojančios nuostatos.2 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkas [1] OL L 56, 1996 3 6, p. 1.[2] OL L 59, 2007 2 27, p. 1 ( BG, ES, CS, DA, DE, ET, EL, EN, FR, IT, LV, LT, HU, NL, PL, PT, RO, SK, SL, FI, SV ); OL L 352M, 2008 12 31, p. 972 ( MT ).[3] OL L 301, 2000 11 30, p. 21. Reglamentas su paskutiniais pakeitimais, padarytais Reglamentu (EB) Nr. 1646/2005 (OL L 266, 2005 10 11, p. 10).[4] OL L 296, 2008 11 5, p. 5.